Thih Hnuah Nunnak A Um Maw?\nThih Hnuah Nunnak A Um Maw?\nBia halh nak: "Thih Hnuah Nunnak A Um Maw?"\nBia leh nak: Thih hnuah nunnak a um ti maw timi hi thihnak a tongmi chungkhar hna nih atu le atu an halmi bia a si. Vawleicung minung kip nih an hal pengmi bia a si. Job nih hitihin a chim, “Nu hrinmi minung cu ni tlawmte lawng a nung i, a nunnak ah harsatnak in a khat. Pangpar bantukin a par i a uai tthan zau, a lo zaumi thlapahle bantuk a si….minung a thih tikah, a nung tthan ti lai maw” tiah lung-aw ttawm pah, thinphaang pah in biahalnak a tuah ve (Job 14:1-2, 14). Job bantukin, kanmah cio zong hi biahalnak nih a kan ton cio ve. Kan thih tikah zeitindah kan um cioning a si lai? Thihnak hi kan nunnak a donghnak maw a si ko hnga? Vancung timi le Hell timi hi a um taktak maw? Zei bantuk lam leiah dah kan kal hna lai? Kan kalnak ding laam aa khat lai maw, aa dang cio lai dah?\nBible nih a kan chimhmi cu thih hnuah nunnak hi a um lawng si loin a sunglawi tukmi zungzal nunnak zong a um tiah a chim. Cu a sunglawi tukmi nunnak cu “mit zong nih a hmuh bal rih lomi a si, hna zong nih a theih bal rih lomi a si, ruahnak zong nih a purhdah khawh rih lomi a si, cucu Pathian nih amah a dawmi hna caah a timh piakmi hna hmun a si” a ti (1 Korin 2:9). Jesuh Khrih, Pathian bak a simi kha taksa in aa langh i zungzal nunnak pek awk ah vawlei ah a rak ra. “Asinain kan sual ruangah fei in an chunh, kan sualnak ruangah tuk-dennak a tong i, a hma in kanmah cu damter kan si” (Isaiah 53:5). Kanmah nih kan sual ruangah kan in dingmi kha Jesuh Khrih nih amah cungah aa khinh hna i a kan in piak. Thihnak thlankhor chung tiangin kan sual ruangah a phan, sihmanhsehlaw ni thum hnuah thawhtthannak in thihnak a teinak cu a langhter. Thihnak in a thawhthan hnuah ni sawmli chung vawlei ah khua a sa rih i vanchung a kai hlan tiang minung thong tampi an hmuh, an ton, bia an ruah. Rom 4:25 nih a chimmi cu, “kan sual ruangah Jesuh Khrih cu thihnak ah pek a si i kanmah thiamcoter awk ah thawhter tthan a si” a ti.\nJesuh Khrih a thawhtthannak hi ttha tein cauk in tial a si. Tehte tampi langhter awk a um. Jesuh Khrih a thawhtthanak hi Khrihfami hna kan zumhnak hrampi a si. Jesuh Khrih nih thihnak a tei ruang le a thawhtthan caah zumh ngamnak kan ngei kho. Kan thotthan ve hrimhrim hna lai. Jesuh Khrih a thawhtthannak hi thih hnuah nunnak a um hrimhrim ko timi a langhtertu a si. “Sihmanhsehlaw biatak cu hihi a si: Khrih cu thihnak in thawhter a si i cucu thihnak chung i aa hngilhmi hna zong kha thawhter an si ve lai tinak aamahkhan a si. Thihnak cu mi pakhat thawngin a tlun bantukin thihnak in thawhṭhannak zong cu mi pakhat thawngin a tlung ve. Adam he an i pehtlaihnak thawngin mi vialte cu an thih bantukin, Khrih he an i pehtlaihnak thawngin mi vialte cu nunnak ah thawhter an si lai” a ti (1 Korin 15:20-22). Pathian nih Jesuh Khrih pum cu a thawhter bantuk tein Jesuh Khrih a rat tthan tikah thawhter an si ve lai (1 Korin 6:14).\nA donghnak ni ah cun kan dawng tein thawhter kan si dih hna lai nain vancung ah mi kip kal khawh a si lai lo. Kan thih hlanah thimnak kan ngeih hmasa a hau. Thimnak kan ngeihmi hi zei lam dah kan panh lai timi cungah aa hngatmi a si. Bible nih a chimmi cu voikhat cu a thih dih dingin timhmi kan si hna i, cu hnuah cun biaceihnak nih a zulh lai a ti (Hebrews 9:27). Jesuh Khrih an zumhnak thawngin thiamcoter a si cangmi hna cu vancung ah zungzal nunnak an ngei lai, asinain Jesuh Khrih hi khamhtu a si tiah a pom duh lomi hna cu Hell ah zungzal in chiah an si lai (Matthew 25:46). Vancung a um bantukin Hell hi a um taktakmi a si. Hell cu misualmi hna caah chiahmi a si. Hell hi donghnak a ngei lo khor a si (Luke 8:31; Revelation 9:1). Cun mei ti bual a si, chun zan in a zungzal in teminak hmun a si (Biathlam 20:10). Hell ah cun ttahnak le hacang rialnak lawng tein a khat, asullam cu teminnak fak tuk a um tinak a si (Matthew 13:42).\nPathian hi mithalo hna an thih ah aa lawmmi a si lo, asinain nunnak an hmuhnak ding an sualnak in i mer hna seh ti a duhmi Pathian a si (Ezekiel 33:11). Sihmanhsehlaw, Pathian cu mi hnek a duhmi a si lo. Kan duh ahcun hnulei ah kan mer tak khawh, vawleicung kan nun hi hneksaknak caah a si, a ra laimi ton awk ah kan i tlak maw tlak lo tiah hneksaknak chungah a ummi kan si. Zumtu hna cu thih hnuah Pathian he vancung ah kan um lai. Zumlotu hna cu thih hnuah hell ah an kal lai. Cucaah Hell kan hrial khawhnak ding ah lam pakhat lawng a um, Jesuh Khrih zumhnak lawngin a si. Jesuh Khrih nih a chimmi cu “keimah cu nunnak le thawhtthannak ka si. Aa ka zummi poah cu an nung lai, an thih hmanh ah, a ka zummi poah cu an thi bal ti lai lo” a ti (Johan 11:25-26).\nPathian nih a lakka tein a kan pekmi laksawng hi aho ca poah a um ko. “Jesuh Khrih a zummi poah cu nunnak an ngei lai,sihmanhsehlaw Jesuh Khrih a cohlaang lomi poah cu nunnak an hmu lai lo. Pathian thinhunnak a nunnak ah a tang” a ti (John 3:36). Kan thih hnuah Jesuh Khrih zumhnak ding in caan pek kan si ti lai lo. Vawlei kan nun chungah hin kan donghnak lam cu a fiang cang. Vawlei ah biakamnak kan ngeih cangmi kha kan thih tikah kan zulh ding lam cu a si cang. “Pathian nih, ‘Nanmah cu zaangfah kan duh hna caah kha caan ah khan nan bia cu ka rak in theihpiak hna i Khamh kan duh hna caah kha ni ah khan ka rak in bawmh hna,’ tiah a rak chim. Ngaihmanh u! Pathian zaangfahnak hmuh caan cu atu hi a si i khamhnak hmuh ni cu nihin hi a si!” a ti (2 Corinthians 6:2).\nJesuh Khrih a thihnak le a thawhtthannak hi keimah caah a si ko tiah kan zumh ahcun vaawleicung kan um chung zongah nun duhdim kan ngei lai, cu pinah Jesuh Khrih hmaiah a sunglaw tukmi nunnak zong kan ngei lai ti in ka bia ka donghter.


Min Aung Hlaing chiat kan serh – The Cherry Par\nMin Aung Hlaing chiat kan serh\nRogaland pengah a ummi Norway Laimi minung 200 nih Stavanger khuaah kan va kal cio i, hmunkhat te ah Min Aung Hlaing chiat kan serh. Kan bia a chiatning hmanh hi theih sehlaw aa teng colh hnga. Khi tluk Min Aung Hlaing molh khi Kawlram caah Pathian khuakhan a si kho ko. A mah zong a zam phah kho, 2008 phunghram pi zong a rawk phah kho. Cute tikah Pathian khuakhan kan ti khawhmi a si. Credit: Perhkalh Thawng\nLung A Kuai Ko! A har cemmi thil pakhat ah ka ruahmi cu midang bawmh kan duh tuk ko hna nain kan tuah khawhmi a tlawm tukmi hi si! Kawlram i a ṭhanglianmi kan ca ahcun a tu bantuk thil le thawngpang hi zumh a har ko. Tuni Social Media ah Kawlram lei hawi le kom pawl hmuh ding an um tilo cu a bau tuk! Kawlram i unau, nu le pa, nupi pasal a ngeimi le a taang rihmi ca ko ah khua ruah a har! Zumtu pakhat dirhmun in zeizong te cung nawl ngeitu Pa Pathian sin ah nawlnak thlacam le vawleicung ram ṭhabik le ṭhawngbik ah chiahmi dirhmun in chawva, hruaitu sin cakuat le mi phundang hawikom sin cakuat le thlacam cah hi a biapi bik ka ti khawh rih mi si.\nZumtu pakhat dirhmun in ruahchannak ka ngeihmi cu Pathian khuakhan hi kan thei thlu ballo nain a dawtmi a fale ca ahcun Amah sunparnak caah a ṭhalei in khua a khan ko lai ti hi si. Kawlram ah 88 lio bang thisen luang hraam hlah seh law tutan thil ruang ah ngakṭah, nuhmei le pahmei, kutke tlaamtling lo le thinlung zawtnak chuak hraam hlah seh ti hi ka thlacam le saduhthah a si. Credit: Van ThaKam Thang\n← Chin/ Lai miphun hi mi sawsawh cu kan rak si bak lo ti hi kai fiang chin lengmang.\nBreaking News: Yangon Khuasa Nih Ramleng Ah Kawlram Thawngpang An Hal Cang Hna →


Kawlram Ralkap ttih bikmi dirhmun ah kan um hi! – The Cherry Par\nKawlram Ralkap ttih bikmi dirhmun ah kan um hi!\n“American flag aa dawhnak cu, tong tampi a ngei caah a si” tiah President hlun Clinton nih a ti. CHIN ram chung ah sub-tribe/ Peng Tlang tampi kan ngei hi kokkek in kan ngeihmi laksawng pakhat a si i, nihin Generations z pawl nihcun, pengtlang tampi kan ngeihmi hi derhnak siloin, thawnnnak/ thazaang/ strength ah a hman zia an von thiam cang caah, Kawlram Ralkap ttih bikmi dirhmun ah kan um hi a si.\nHlan deuh kan pale chan ahcun, Sub-tribe tampi kan ngeih hi a hman zia an thiam lo caah, dernak ah an rak hmang. Thangchonak dawntu ah an rak caanter. Asinain, sub-tribes/ pengtlang tampi kan rak ngeih hi, Chin miphun kan tthawnnak/ kan idawhnak/ kan nunphunng/ culture a rumnak, teinak hmuhnak ding caah kan thazaang/ back-bone pi a rak si. Cucu, Nihin ah a hman zia kan thiam cang tiah ka hmuh.\nPengtlang kip nih CDf kan von dirh bak in Ralkap cu a ther in an ther ko. Khuate lei hrim an kal ngam ti lo. Khuapi chung a ummi hmanh, ttihnak in an khat. US le Canada tbk ah family first tiah an uar takmi hi, thil kalning dik a si bantuk in, Chin miphun zong nih, Family first, pengtlang tiah tthawnter in, unau dang he united in von dir ahcun, aho nihdah a kan ngamh lai? Mahhi tulio generations Z nihcun, an ifiang cang i, a hman zia an thiam cang tiah ka hmuh.\nAmerican flag aa dawhnak cu rong tampi a ngei caah a si bantuk in, Chin miphun kan tthawnnak/strength cu sub-tribe/ pengtlang tampi kan ngei caah a si ve.\nRalkap zong nih a tihbikmi kan si zong hi, Pathian kan lei a tang caah a si ko! Minung nunnak value/ man ah a biapi takmi biafang pahhnih, “Freedom/ zalawnnak”, le liberty/ luatnak “ hi Pathian sin in a rami an si. Pathian nih minung a kan ser tikah, hramhram in a kan uk lo. A kan tlaihhrem lo. A ser hmasabik Adam le Eve sinah freedom/ zalawnnak le liberty/ luatnak hi a rak pek cang hna. Cucu, “Good” timi biafang nih a aiawh.\nMyanmar Ralkap nih Kum 70 chung, an kan tlaihremh i, kanmah Chin Miphun nakin a ngan deuhmi, Karen, Kachin nih Kum 70 chung an doh nain an tei lomi cu ralkap, 2021 spring Revolution raldoh ah Chin miphun le Chin Ralkap hi key players dirhmun an um hi, a ropui ka ti. Ralkap zong nih a tihbikmi kan si zong hi, Pathian kan lei a tang caah a si ko, ka ti. Cucaah, tuanbia zoh in, nihin tiang thil umtuning ka cuanh tikah, evil aiawh Ralkap caah, “End Time” a si ko, ti in ka tuak. Credit: Zasang Cinzah\n← Chin State caah biatak tein thlacam kan herh!\nRalhrang Nih 122MM Rocket Chinram Ah Chiah An Timh Tiah Zumh ASi! →


US Upadi nih akalpi bantuk in President Trump nih amah a changtu ding “successors” Biden cu nawl a pek hmasa hrim aho. – Thechinlungnews\nUS Upadi nih akalpi bantuk in President Trump nih amah a changtu ding “successors” Biden cu nawl a pek hmasa hrim aho.\nPresident Pakhat nih amah a rak changtu ding President thar cu President tuan ding in hnatlaknak a pek hnu ah Ram caah a biapi taktak mi thil Intelligence information cu chim le pek an si tawn cu hnu lawng ah President thar nih amah administration kha a thawk kho, Trump nihhin Biden hi tuan khawhnak le nawl ngeihnak a pek hmasa hrimhrim aho a pek hlan lo chung paoh cu Biden nih a administration a thawk kho lo.\nPresident Donald Trump nih tukum 2020 US Presidential election result cu a co hlang duh lo caah le me relnak kong ah buaibainak a um len caah Bidne le ateam pawl nih an riantuannak ding kong le intelligence report cu an ngei kho rih lai lo tiin the national intelligence director’s office said tuzarh Tuesday ahhin achim.\nBiden le a team pawl nih an rian i awt khawhnak ding ahucn i thimnak election hi a hman taktak maw teinak an hmuh mihi hman taktak timi fiang tein alang hnu lawng ah Next administration hi pek an si lai, a tu tiang ahcun President Trump nih hi election hi an cohlang kho rih Biden le a team pawl siah rian pek an si rih lai lo tiin Fox News nih alangter.\nBe the first to comment on "US Upadi nih akalpi bantuk in President Trump nih amah a changtu ding “successors” Biden cu nawl a pek hmasa hrim aho."


PDF Mino Ralhrang Nih An Thahmi Hna Minung 6 Ruak An Char Hna - Chin Eleven News\nPDF Mino Ralhrang Nih An Thahmi Hna Minung 6 Ruak An Char Hna\nKalay myonee Yisin khuapawngah zahan 7.9.2021 ni ah Min Aung Hlaing SAC ralhrang pawl kut in a thimi PDF ralkap pawl cu minung 6 an thah mi hna ruak an char tiah theih a si. Tunai hrawngah pehtlai in Kalay pawngah kahnak pehtlai in a chuak i khuami zong tampi an zaam cang hna, kalaymyo pawng kahdohnak hi a fak ngaingai. Tutaan ah ruah lo piin miruak 6 an char mi hna hi PDF member le chungtel an si tiah an thanh. ..Kalay..PDF\nRelchap: NUG nih D-Day a thanh mi kong ah tlangcung hriamtlai hna hmurka; NUG nih September 7 zinglei sang i Myanmar ramhuap D-Day a thanh mi kong ah tlangcung hriamtlai phu hna an dirhmun kong VOA nih biaruahnak a tuahmi hna a tawinak in kan vun leh. Colonel Naw Bu (KIO)\n“Kan nih KIO Central Committee nih cun NUG nih D-Day a thanh mi kong ah ruah ning, cuanh ning le biakhiahnak pawl kan tuah rih lo. Central Committee lei nawl peknak a um rih lo ca ah zeihmanh kan tuah rih lonak hi a si,” tiah a chim. Major Ta Aik Kyaw (TNLA)\n“Cunglei nawl peknak a tlak rih lo ca ah kanmah lei zong zeihmanh timhlamhnak le biakhiahnak tuah mi kan ngei rih lo,”. Cun, NUG nih a thanh mi kong ah, “Meeting i auh ding le i caihkhan ding ngeih ding le ngeih lo ding kong ah TNLA telh in AA, MNDAA hriamtlai phu phir 3 hna zong biakhiahnak an ngei rih lo,”. MNDAA nih cun, “Cathanh le biakhiahnak an tuah rih lo nain mizapi lei ah dir an i timhnak kong an phuan,”.\nNCA kahdohnak ngolnak minsen a thu mi tlangcung hriamtlai phu 10 hna remdaihnak lei ah hruaitu PPST zong nih Online in meeting an thu nain NUG thanh mi kong ah caihkhan mi an ngeih lonak kong an chim.\nNUG cathanh kong ah PPST lei nih tuchun September 8 hi biakhiahnak an tuah kho men. Cun KIO hriamtlai phu lei in Colonel Naw Bu nih, “NUG nih a thanh cang tik ah zeitik caan poh ah kahdohnak a chuak khomi a si. Cu a si ca ah mizapi zong nih mah le umnak hmun ah tling tein kan him khawhnak hna i ralring taktak kan hau ko,” tiah a chimchap.\nNCA minsen a thumi hriamtlai phu 10 remdaihnak hruaitu PPST nih, “NUG he i fonh ding le fonh lo ding kong ah mah le hriamtlai phu in biakhiahnak tuah ding in nawl a serpiak hna,” ti hmuh a si.THP\nRian Hma A Kal Khawhnak Hnga Caah TDF Nih Khuabawi Le Dalaan Kan Thianh Hmasa Lai An Ti


Rev. Nawl Kung Mawtaw Accident Nak Ruang Ah Fak Ngai In Ai Khawng, Thlacam Bawm Hn Usih – Chin 11 News\nRev. Nawl Kung Mawtaw Accident Nak Ruang Ah Fak Ngai In Ai Khawng, Thlacam Bawm Hn Usih\nBy RC Hlonchhing\nThlacampi hna u sih\nRev. Nawl Kung, Love in Action Ministry tang i Missionary ṭuan liomi cu tuzing zinglei suimilam 2:30am hrawngah khan Mizoram Champhai khua pawngah an i cuanhnak Sumo a accident le fak ngai in aihliam.\nA tu hi Champhai Sibawi te nih Aizawlah kal dingin an ti i an kalpi lio a si.Kan theih ningin a ngal reekruh,a hnakruh,a liangruh a kiah pinah a cal zong aihliam fawn tiin thawng kan theih.Amah hi Mizoram Lawngtlai ah Civui hmang dingin a van hawngmi a si i,a tu lio zawtnak lock down ruangah tlung manh ti loin thlathum renglo Aizawlah aireh mi a si.\nThawngpang a van ṭhat deuh ruangah tlun ai thawh nakin hi bantuk thil an tonnak hi a si. Ṭha tein operation an tuah i a dam khawhnak lai nan umnak hmun cio in thlacam nakin rak bawm ve dingin kan in sawm hna.\nZumtu hna kan thlacam nak Pathian nih a theih lai I a riantuan tu a si mi Rev. Nawl Kung zong a dam hrimhrim ko lai tiah zumh nak kan ngei ko. Zumtu hna thlacam nak in na rak bawmh nak lai caah na thlacam nak Pathian nih an ngaih piak ko.


Modric Nih Jersey No.10 Cu Eden Hazard Ka Pe Lai Lo Tiah A Chim Cang – Lai Holh News\nModric Nih Jersey No.10 Cu Eden Hazard Ka Pe Lai Lo Tiah A Chim Cang\nBy ronaldaung on June 14, 2019\nBelgium forward a simi Eden Hazard cu Real Madrid ah a phan cang. Real Madrid zongnih donnak ropui taktakin an tuahpiak cang. Cun Real Madrid fans pawl hna zong stadium khat tein an rak ra i Hazard cu ropui taktakin an cawnglomh.\nAsinain Eden Hazard cu Real Madrid ah harnak pakhat cu a tong ve. Hazard hi Chelsea lio ahkhan cun jersey No.10 aa hruk i, a mah zkngnih hin ni.10 hi a duh bikmi le a uar bikmi a si ve. Asinain Modric nihcun no.10 cu ka pe lai lo tiah a chim ve cang.\nCu ruangah cun Hazard nihhin harnak pakhat cu a ton ve. A hnu ah rem lonak le i komh lonak tbk zong a chuak kho mi a si. Asinain Hazard nihhin jersey no.7 i hruk dawh a si ko. Real Madrid i Hazard a rak phanh caah hin cheukhat bawlung tama pawl hna cu hmunhma zong tlau dawh an si cang.


Lungthli Tum: Tuzarh Ningani Ah Suu Kyi A Hal Leng Mang Mi Six-party Talks An Tuah Cang Lai\nTuzarh Ningani Ah Suu Kyi A Hal Leng Mang Mi Six-party Talks An Tuah Cang Lai\nKawlram 2008 constitution remhnak kong ceih dingah Hluttaw le NLD hruaitu Suu Kyi hna nih nikum lei pi in 6-party talks timi nawl ngeitu minung 6 i tonnak an rak hal leng mang mi cu tuzarh ningani ah tuah a si cang lai tiah Pyidawngsuh Hluttaw hotu Thura Shwe Mann nih tuni ah a fehter cang tiah BBC,RFA le DVB nih an thanh.\nHi tonnak ah hin NLD hruaitu Suu Kyi, cozah lei in President Thein Sein, ralkap lei in Min Aung Hlaing, Hluttaw pahnih hotu veve le tlangcungmi ai-awhtu Dr. Aye Maung hna an ni tel te lai. Tutan i tonnak ah zeibantuk agenda dah an ceih lai timi bel cu an chim kho rih lo nain 2008 constitution remh ding kong deuh a si lai, a bik in Suu Kyi kawlram President si khawhnak a khamh tu Article 59(f) hi ceih dawh an si. Suu Kyi nih hihi ka remh piak uh a ti te hna men lai.\nHi six-party talks tuah ding ah ralkap party a si mi USDP MP U Myint Htun nih nikum November 25 ah khan biatung a rak dirh i dohtu um lo zapi hnatlaknak in Hluttaw ah an rak fehter. Nain, President Thein Sein le ralkap lutlai Gen. Min Aung Hlaing nih an rak duh lo caah tu tiang an tuah kho rih lo nak a si.\nKan hnu zarh Reuters thawngzamhca nih Suu Kyi bia an hal nak ah tukum thimnak hi NLD nih a boycott kho men, Thein Sein zong 2011 lio bantuk in zumh awk a tlak ti lo tiah Suu Kyi nih a rak chim. Hiti a chim hnu tlawmpal ah six-party talks tuah ding an hung fehter tikah Suu Kyi bia nih a hninh pah ko rua hna ti awk in a um. Six-party talks result cu hngakhlang a um ngai ko!\nPosted by Lungthli Tum at 17:25


Trump Celh bak tilo:Kei Vial Cu Hohmanh Nih Nan Ka Uar Lo,Keimah Lawnglawng Thangthat A Tong Ding Cu Ka Si – Chuncha News\nSiai lei minthang Dr. Fauci mipi nih an cawithlirmi kongah President Donald Trump a tlokciar i, “kei tham cu hohmah nih an ka uar tal lo cu” tiin capo ah a thlak salam. Hi thil vialte kongah keimah lawnglawng hi thangthat tlak cu ka si, tiin Trump nih a chim. Fauci hi coronavirus dohtu dingah Trump nih ai hmanmi mithiamsaang pakhat a si i, cozah minung vialte lakah zumhawk a tlakbikmi ah ai tel pinah, pulrai i tlunhter lo dingin fimcheuhnak a tuahmi tete pawl cu American mipi tamdeuh nih thatein an ngaihpiakmi pa zong a si.\nFauci nih coronavirus hi thitha in a tawlrel kho lo. Cucaah., Nov. 3 i thimnak ni ah Democrat Joe Biden sinah a ka sunghter phah te lai, tiin Trump nih Fauci cu thalo in a thangchiat. Virus thlopnak caah hydroxychoroquine sii hi a thami a si, tiin Trump nih a dirpimi cu Dr. Fauci nih a cohlanpi lo caah a tu bantukin an karlak i hmuhthiamlo nak a zual chinchin nak hi a si. Hi sii hi virus nih a tlunhka mi hna caah cun san a tlaituk, tiin Trump nih a ti peng ko rih.\nHi sii hi coronavirus in a zawmi hna thlopnak ah hman hrimhrim ding a si lo, zeicahtiah minung kan lung le a dangdang a chiatchuah khotu sii a si, tiin siiai lei mithiamsang tampi nih an chim. Hi sii hi santlaihnak a ngei taktak lo dawkaw, tiin mitampi nih an ti ko bu ah, kan hnung thla in khan cun virus thlopnak dingah hi sii hi hmang ko u, tiin US Foot and Drug Administration nih nawl an chuah. Fauci le Deborah Birx vial lawng si lo in, cozah lei minung kanmah pawl zong hi virus tawlrelnak kongah thangthat nan kan pek ve awk a si, tiin Trump nih a chim.\nFauci le a dang siiai lei riantuantu Dr. Deborah bantuk nih rem an ruahmi ning zulhin cozah lei kan riantuantu tampi zong amah he thazaang tampi an chuah ve ko. Fauci vial cu saang emem ah na cawithlir. Ziah, virus kongah kei le a cozah riantuanhawi vial cawithlir kan ton ruam ne lo? Thangthat le cawnglomh tlaak ngaingai dawkaw kan si ve, tiin Trump nih a chim. Hi rian hi kan caah minung pakhat te lawng nih a tuan dihmi a si, hei ti phun cun amah lawng sangpi ah nan hei cawithlir. Kei vial cu hohmanh nih nan ka uar lo. A ngaingai ti ah cun hi vialte kongah hin keimah lawnglawng thangthat a tong ding cu ka si, tiin a chim.\nTlawmpal in cun kan i ning chom lai i, rian lo in a ummi American mipi million tampi hna cu rian ah an lut than kho cang ko lai, tiin ruahchannak an rak ngei. Asinain, naicikua hrawnghraang i virus in a zawmi le a thimi milu a karh lei a panh in cun cu an i ruahchannak vialte cu a zor ngaingai than cang. South le West ah a ummi US states 4 ah nikhat chungah virus in a thimi record an phaan. Rampumpi ah a thimi hi 150,000 an phan dengmang cang.\nFauci hi a lungtlinnak ah siseh, a tlinlonak tete zongah siseh, president Trump zong hmaidalh tein bia a chim ngamtu a si bangin, amah lawnglawng hi White House chungah thla tampi chung biaalnak le ceihhmainak a tuahtu a si. Tu kum deetka i China ah virus ai thokah tein khan Travel Ban tuah lo dingin Dr. Fauci nih ruahnak a ka cheuh tuk ko nain, a bia ngai duh lo in, Travel Ban cu ka tuah thiamthiam, tiah Trump nih a chim. Fauci dohdalnak kong capaar a tialtu Trump i a trade adviser Peter Navarro cu White House chief of staff Mark Deadows nih zapi hngaan ah thalo in a mawhchiat.Credit:CB\nObama Cozah Nih Trump Election Campaign An Tuahnak Hmun Tampi Ah Video Camera A Thli Tein An Bunh


Rockets in US ralkap umnak Iraq sakhan an kah, 4 hliamtuar | THE CHIN EXPRESS\nRockets in US ralkap umnak Iraq sakhan an kah, 4 hliamtuar\nUS ralkap an umnak Iraq vanlawng ralkap sakhan cu Zarhpini ah rockets zun 8 in an kah i Iraq ralkap 4 hliamh an tong, tiah Iraq ralkap nih thawng a thanh.\nBalad khuapi um Al-Balad ralkap vanlawng sakhan ah ‘Katyusha’ rockets zun 8 an tla i Iraq ralkap bawi 2 le ralkap vanlawng mong 2 hliamh an tong, ati. A kaptu cu ho te dah an si, ti balte a chim lo.\nBalad khuapi cu Iraq khualipi Baghdad chaklei meng 50 hla ah a ummi khua asi. Al-Balad sakhan cu Iraq ralkap vanlawng F-16 pawl an chiahnak asi, F-16 vanlawng cu Iraq nih US sin in a cawkmi an si.\nMah sakhan ahhin US ralkap phu hmete an um ve nain, liamcia zarh in US le Iran huatnak a linhsat cangka in tam deuh cu hmun dangah an ṭhial cang hna.\n“Iran nih a tlerh hnu in US ruahnak petu pawl, Sallyport le Lockheed Martin rianṭuan pawl, le vanlawng zohkhenhtu pawl 90% cu Taji le Erbil ah an ṭhial cang hna,” tiah min langhter duh lomi ralkap pakhat nih AFP media thawngla sinah a chim.\n“Al-Balad sakhan ahcun US ralkap 15 leng hmanh an um ti lo,” ati.\nKan hnu zarh zongah US ralkap an umnak Iraq sakhan 2; Al-Assad le Erbil cu Iran nih missiles zun 22 in a rak kah nain hohmanh hliam tuarmi an umlo.\nLiamcia thla 3 hrawngin US ralkap umnak Iraq sakhan pawl ah rocket le mortar an tla pah lengmang nain Iraq rakap deuh hliamh an tong, nain US ralkap nih a hlanmi US rammi 1 thah a rak tong ve.\nA thihmi ruangah rockets kaptu Iran-ṭanh tapung pawl cu US nih vanlawng bomb in a kah hna pinah anmah pawl a tukforhtu Iran ralkap bawi le a zultu pawl an i citmi motor zong Iraq khualipi Baghdad Airport lengah drone in a kah i an thi.\nIran nih kan hnu zarh ah US ralkap umnak Iraq sakhan 2 a kah cangka in ‘lehrulh ka cham khawh cang (ka kap ti lai lo)’ ati cang ko nain Iraq um Iran-ṭanh pawl nih US cu lehrulh kan cham lai an ti peng i US ralkap umnak sakhan pawl cu rockets in kah dingin an ngiar peng.\nUS le ramdang tanzung an umnak Hmun Him (Green Zone) pawng zongah rocket an tla. Iran-ṭanh pawl nih an kahmi rockets an si. Mahka hmun cu ramdang ralkap pawl zong an umnak asi.


Buaibai lak ah van i tenh rih ko usih law. Kan Lai thil/thuam nih vawlei pi a cul kan i lawm ko. – Hakha Cherry\nKan farnu sin zong ah kan i lawm. A mah belte CCI nih kan farnu le kan Laithuam lawmhpinak i kan farnu “hmanthlak pi na duh ahcun $20 liamding” an ti mi cu ka lung tling lo taktak.\nLuh man le zeidang bawmhnak cu a thatuk nain minung pum asi ko mi hmanthlak pinnak i $20 cu. Hibantuk tete kan khuaruannak nih hin dawh lungthin tetuai kan ngeihnak a langhter cuh.\nAn duh an tlaihchan pat tiah hibantuk khuakhannak hi Chinmi kan community ah a um theu , a hlei a hluak kan lamtuk kan luantuk theu.Credit-Siang Cunguk\nRevolution Timi Cu Thinlung In A Tho. Revolution timi hi Kawl nih “Tawhlaingzi” an ti i Laiholh in “Dohthlenak” tiin leh awk a tha hnga maw? Hihi cu holh lei thiam deuh mi nih vun tuak cio te u! Mirang holh REVOLUTION ti hi hmang ko usih, tutan ah cun..!\nRevolution hi khoika in dah aa thok ti ahcun lungthin in tiah leh ding a si. Uknak thalo, uktu chiahru hna nih diklo le hmaanlo tukin ram an uk, an hruai tikah mipi nih lungfahnak an ngei. Cu lungfahnak nih uknak, uktu thalo le diklo dohdalnak a chuahter.\nRalhrang kut in a nunnak a liammi biazai phanthiam Khet Thi nih a hmun dingmi bia pakhat a chimta.\n“An lu ah an kah hna, a ruang cu revolution timi hi thinlung ah a um ti an thei lo”.\nRalhrang nih lam a zawhmi hna an lu ah an kah lengmang mi hna he pehtlai in U Khet Thi nih a chimmi a si.\nRevolution timi cu thinlung in a tho i thinlung ah a um. Cucaah mipi thinlung ah fek tein hram a thla/bunh cangmi revolution cu tei khawh a si lo.\nKum 2021 Spring Revolution cu Myanmar rammi diblak thinlung ah a tho i fek tein hram a bunh cangmi a si caah MAH nih a tei lai lo.\nRalhrang bu nih NLD hrawh an timh. MAH nih thimnak a tuah te dingmi ah i tel kho ti hlah seh ti an duh. Ralhrang rual nih vawlei dongh tiang Myanmar ram le mipi uk an kan duh.\nAsinain an duh bangin a si kho lai lo. NLD CEC chungtel U Aung Kyi Nyunt nih BBC ah hitihin a chim.\n“NLD hi nawlngeihnak hmangin hrawh khawh a si lo. A ruang cu mipi thinlung ah a nung cang” a ti.\nU Aung Kyi Ngunt bia a hmaan tuk. Kum 2020 thimnak ah NLD an sung lai tiah ruah a si. An sungh lo hmanh ah 2015 lio bantuk cun an cak ti lai lo. Anmah lawngin cozah an ser kho ti lai lo hawikom a hawl a hau lai tiah ruah cio a si. Asinain thimnak a vun dih cu 2015 nakin teinak an hmuhning a sang deuh.\nRalhrang nih an duh tikah thimnak an tuah te lai. NLD cu a hrawh cang lai caah aa tel kho ti lai lo. An hrawh lo hmanh ah thimnak ah i tel kho lo in an tuah te lai.\nRalhrang nih Suh Kyi le a party NLD cu kan hrawh/kham khawh hna caah kan duhningin thimnak kan tuah lai i kan duhningin ram kan uk lai tiah chunmang an manh len lai.\nAsinain mipi thinlung ah a thi cangmi an si caah an chunmang a tling lai lo. Suh Kyi le NLD hi ramkhel chungin an chuah hna a si zongah mipi nih lamdang an kawl ko lai.The Chin Post


US nih National Symbol ah Mupi/eagle an hman. Chin miphun nih kan National Symbol ah Vakok kan hman ve. – Hakha Cherry\nUS nih National Symbol ah Mupi/eagle an hman. Chin miphun nih kan National Symbol ah Vakok kan hman ve.\nOctober 23, 2020 admin Uncategorized 0\nUS ah Political Party ngan pahnih an um i Republican Party nih Vui/elephant an hman i, Democratic nih Donkey/laa an hman ve. Tulio hi Vui Party nih US/Eagle an aiawh tinak a si.\nUS ah Vui Party (Republican) nih US Ram/Mupi an aiawh bantuk in Chin State ah Awtaw Party(NLD) nih Chin Ram/ Vakok an aiawh lio a si ve.\nCucaah, Political Parties nihcun, an duhmi Symbol le logo paoh an hman khawh. Chin State ah Palitical Parties tampi an um cio i, an logo ah an duhmi cio an hman ko. Tilim sia le Vakok a hmanhmi CNLD hi, an logo ah Vakok an hman ruang ah Chin / Vakok an aiawh khun tinak a si lo. An Parties le a chung ah hruaitu hna hi, Chin mizapi nih an zumh hna ahcun, Chin Ram/ Vakok aiawhtu ah an thim hna caan a phan ve te lai.\nVawilei cung Sovereignty State umtuning mit in zoh ahcun, NLD/USDP tbk Union Pi a huapmi Party hi National Party an si i, State le region te lawng a huapmi Party paoh hi “Regional Party” tiah auh le hngalh an si.\nPolitical Party paoh hi, a min a biapi lo. A logo/ Symbol zong a biapi lo. A dirhtu le a chung ah a ummi hruaitu hi biapi an si.\nHruaitu an biapit nak cu: Chin miphun chung in Chinmi hremtu/hrawhtu dictator an chuak kho i, Chin miphun chung in hruaitu lila hi Chin Ram hrawktu an si kho ve ko. Vawlei cung tuanbia ah Dictators tampi hna khi, anmah miphun lila cung ah ningcanglo uktu an si. Cucaah Political Party cu, a min le a symbol a biapi lo. A chung ah a ummi hruaitu upa hna khi biapi an si.\nCucaah, NLD an si ah an symbol awtaw a biapi lo. Ahodah hruaitu a si i, a chung ah MP a tling hnga dingmi upa pawl hi biapi in zoh an herh. Cun, CNLD zong hi an symbol Vakok a biapi lo. A chung ah hruaitu le MP a tling hnga dingmi upa khi biapi an si ve. Zeibantuk Party ahdah hruaitu ttha an um? A dingmi an um? An minung hi zumh awk an tlak maw? tbk hi biapi in zoh ding an si deuh. Note: Awtaw le Vakok tbk Symbol ah a buaimi “lukmalak” caah ka von thai ta.\nPa Raltha Trump Part 2 Four more years\nRuah lo pi in thil a vun i thlen tik ah ruah a herhmi cu


R.I.P : A pasal Kutthlak Nak In A Thimi “Vanlalhruaii” Thihnak Kong Ah Thawngpang Fiang Rak rel Than – Onlinenungak\nR.I.P : A pasal Kutthlak Nak In A Thimi “Vanlalhruaii” Thihnak Kong Ah Thawngpang Fiang Rak rel Than\nAizawl,Tuikual South ah a um mi Pu Lalruatsanga nih a nupi Vanlalhruaii (Kum 31) mi cu a vuak i a vuaknak ah a nunnak a liam tiah kan theih . A nupi a that tu Pu lalruatsanga cu palik nih an tlaih i thong ah an thlak colh ve.\nThil umtu ning cu hi ti hin a si : Cacawn ninga ni zinglei ah Vanlalhruaii le an pa hi bia an i el i cu ni i a zanlei ah an innpa pawl an inn ah an va len tik ah cun zanlei suimilam 3:00Pm hrawng ah Vanlalhruaii cu an tak kholh nak thidengmang in an hmuh i a ran nak in sizung ah an tlikpi nain a pasal kut thlak ning a faktuk i tuar khawh tilo caah a nunnak a liam hi a si .\nA pasal lalruatsanga cu aizawl palik nih IPC 302 hmangin case an siam piak i central jail ah an khumh colh ve .a thimi Vanlalhruaii hi Lawipui veng ah a um mi a si i a pasal um nak Tuikual South ah ai thial ve mi a si . A ruak hi postmorterm an tuah hnu ah a chungkhar lei nih an lak i Lawipui veng thlanmual ah an vui tiah theih a si . Credit : zo rin,Mizo world News


VUN ZOH CIO UH, A CHIMMI A HMANTUK HRINGHRAN, CAANTTHA BAK SI – The Chinlung Post\nMay 20, 2021 admin Lenhloi 0\nMiphun ca rian tuan dingah hi hlei caan tha a um ti lo. Kawl Ralrang an thil tuahmi nih kan Chin miphun dihlak liang cungah doh dingin rian a kan khinh.Hi dohnak ahhin mifim hlei an um lo.Rian sang hlei zong a herh lo.Mirum hlei zong an um lo.Nuhmei pahmei tiang kan zapi tein ralkap kan si dih. Israel prime minister a tuan hmasa bik David Ben-Gurion nih “kan ram bite hmanh sehlaw kan ral a ngiatu (spy) a si mi “Mossad” a thawn ahcun zei ram hmanh kan tih hna lo” tiah a rak chim.\nKan Chin miphun zong mi tlawmte si hmanh uhsih law “Mossad” bantuk lungput kan ngeih dih ahcun zei bantuk ralhrang hmanh kan tih ve lo ee.Cun miphun dang nih chinhmi nithawng tangah um caan zong a si lo.C-Cawnbik paral tha,Chin phun kan si. Cubelte cu kan lungrual caan a si.Chin National Day (CND) a hringtu kan pu le kha nangmah Falam, Hakha, Teddim etc an i ti lo. Anmah le anmah kha “ U nau, nang zeitin dah na ruah,vun chim ve tuah,na hna tla maw?” tiah u nau lungput he lungrual tein khua an rak khang ti.\nTHAWNGPANG FIANG: CDF HAKHA NIH RALHRANG 7 AN THAH TTHAN HNA


Chin-NLD Cu Chin National Party Nan Ti Maw? – Hakha Cherry\nNizaan nai October 19 ahkhan Chair NLD Daw Suu nih Online biaruahnak avoi 11nk a tuah mi ah NLD party cu miphun party a si lonak kong a chim. Cu pin ah NLD hi Union (pyidaungsu) party a sinak kong le Kawl party a si lonak kong a chim. Ai biatak ngai mi a lo. Ramchung ah Kawl kan tam bik ca ah kawl nih rampi huap in hmunhma kan ngeih ding a si awk hrim a si ti cu a chim ve.\nSuimilam pakhat le cheu chung lecture a pek mi chungin ka hnak a ka do bik mi cu US ram le kan ram political parties cuai a thlai mi a si. “US ram khi zoh u, khoika ramkulh le khoi peng hmanh ah miphun hrambunh in thimnak ah mipi leemnak a um lo” a ti tlar ko. Hna a ngei ikpak nih cun a chim duh mi cu fian khawh dih a si ko. Kan ram hi Multiparty system nakin pyidaungsu party pahnih um i, miphun party pawl hlohthlau chunmang a man taktak ko rua. Ka lau ngai te. Hi lungput hi ram mi 68% Kawl miphun pi lungput a si taktak ko rua.\nCu karlak ah Ramthumnak lei in Salai pawl nih Chin-NLD cu Chin National Party a si tiah an hun chim ve. Lau awk ah ka rel ti lo. Khuaruah lei a tam. 2015 thimnak ah Chin mipi thinlung teitu kha Chin-NLD minung an si lo. Suu Kyi biathlum nih a tei hna a rak si deuh. 2008 Phunghram kan remh lai ti cu a thlum tuk fam cu teh. Zeiruang ah dah #miphun party status a phan mi nih ram an hruai chung ah kan miphun thisen thlornak vawlei Magwe ramtthen beuh an zoh sawh ne? Ziah eihmuar nak ah pakhatnak an tlaih ne? Ziah miphun party status a phan mi nih miphun hriamtlai le mipi kar ah hausang a chon kun? Biahalnak cauk chuah a phu hih!\nRam sersiam nak le ramrian ah mipi lungthin tei a hau bik lo. Thinlung tei ti mi cu Hlen khawh/zum lak in chimh le thildik taktak hmuhter lo a si. Mipi thinlung thlen a hau lo, thlaici tuh tu a herh deuh. Nihin kan mipi thinlung tei nan i timhnak tlangtar hi US ram he nan tahchunh ruang ah ttih a nung tak mi miphun, vawlei, holh/ca thlau nak lam a si. Sining ai khat lo.\nUS ram ah vunrang 76.3% an um khah. US Ramngeitu miphun tiah cazin telh khawh ding mi miphun pazeizat an um le ram an dirh ning cu kanmah nakin nan theih deuh. Kan mipi thinlung tei nan i timhnak lam hi miphun pi pakhat nih huap hrimhrim mi Political party pakhat or pahnih zulh in cu party tak cu miphun party tiah status nan hun pek huar ko cu khuaruah hi a tam kho taktak.\nRam dirhtu miphun kan si. Ai uah ngai kho ve mi miphun kan si. Cucu miphun dang kan huat nak lungput a si lo. Kan Identity kan humhak nak ca ah bianeem a um lo caan a um kho. Bianeem lo paoh zong an luar extreme hlei lo. Chin-NLD hi miphun party a si ahcun, nan miphun min cazin ah kan i tel ve lo.\nMyanmar ramkomh ah Myanmar ti mi miphun thar a chuak cuahmah. Cu miphun chung ah cun majority phungthlur zawng vakok sen/hring pawl nih kan Chin mipi thinlung tei an i tim. Democracy le Development changreu ban in kan Chin pasal tthattha hna an rong aa thleng cuahmah. Cu tak cu, kan Identity ca ah zuamcawhnak nganbik a si nak a si.Hello, Chin miphun NLD cu Chin National Party nan ti maw? Credit-Salai Tial Hram Ling Yangon\nTrump le Joe Biden Debate Hodah Tei


India nih SAC sin ah Drone telh in kherhlainak thilri a zorh; Ralhriam thatter an i zuam – THE CHINLAND POST\nEditor | 2021 June 17 — SAC Kawl Ralkap nih a si khawh chung in vawlei cung ah a sang bik mi thilri ‘Technology’ hmang kho ding in hriamhrai a zalh cuahmah. Cu a zalh cuahmah mi thil le ri, khawika in dah a cawk, aho sin in dah a zalh timi kong ah phorzarnak tuah a si.\nRamkomh Kawlram ah Nuhrin Covo puitling a um khawhnak hnga a cawlcang mi phu Justice for Myanmar nih felfai tein in chekfelnak an tuah mi in an langhter mi in hmuh khawh a si.\nFeb. 1 hnu ah, a tlawm bik [India in] voi sarih tluk thilri an phorh mi hmuh khawh a si. A bik in, an phorh mi hi a cunglei in ngiathlainak (radar components) deuh lawngte an si tiah theih a si.\nAtu ah, India cozah nih a ngeih mi raltuknak hriamhrai sernak company ‘Bharat Electronic Limited (BEL)’ nih, SAC Kawl Ralkap sin ah ngiatthlainak thilri ‘Radar Technology’ hramhram in nawlngeihnak an lak timh (Feb. 1) hnu ah a zorh tiah Nuhrin Covo caah cawlcang mi phu Justice for Myanmar (JM) nih report an chuah tiah Aljazeera 101 East nih a thanh.\nJustice for Myanmar nih, “hlathlainak le felfai tein zohfelnak an tuah mi chung in a luan cia mi Feb. 1 hnu ah, India cozah ngeih mi company nih Kawlram lei ah a tlawm bik hriamhrai le thilri cu voisarih (7) tluk an rak phorh,” tiah thanh nak a tuah.\nIndia cozah ngeihmi company hi Europe lei in Pintit/Holland (French/Dutch) nih an bawmh mi le anmah he pehtlai in riantuan timi an si ruang ah Europe nih Kawlram kong he pehtlai in hriamhrai zuarh lo ding timi nawl a bur khawh tiah phozarnak an tuah mi ah an langhter.\nAljazeera 101 East nih, biaruahnak an ngeih mi nu nih a chim ning cu hitin a si;\n“Kan hmuhmi cu hitin a si. A tlawm bik Nitlak lei he pehtlai mi company 40 tluk nih hin, ral hriam lei thilri hi an zorh. An zorh mi thilri pawl cu ngiathlai nak he a pehtlai mi lawngte an si. A bik in, atulio Myanmar caah a biapi mi lawngte an si,”.\nKawlram lei ah an zorh mi thilri chung ahhin, “telephone an i chonh lio i, Ngiatthlai khawhnak seh, cakuat rel khawhnak, mi password hrawh khawhnak thilri tbk a tel tiah theih a si. Hihi a luan cia mi kum 2, kum 3 khan a rak i timhlamh peng mi cu a si….”\nTelephone chonh mi ngiathlai khawhnak he pehtlai in, thawngpang a rak chuak bal cang, asinain, SAC Ralkap nih anmah nih tawlrel mi a si lo. NLD cozah nih an rak timhlamh cia mi a si cang tiah nawlngeihnak hramhram in an lak thawkka ah an rak chim cang. #\nNext ခန္ဓာကိုယ်မပျှော်မရွှင်ဖြစ်နေသလို ခံစားနေရလျှင် ?


CYONA Chin Person of the Year 2019 – Chin Modern News\nPosted By: chinmodernnews June 13, 2019\nCYONA nih tuahmi “Chin Preson of the Year 2019) thimnak cu June thla 23 tiang vote thlak khawh a si. Mah peng le mah tlang tanhnak um lo tein le amah hi a tha bik ko rua tiah ruah ciamman bu tein vote pek khawh cio izuam hna usih. A tanglei ah CYONA nih thimnak ningcang cu an langhter.\nChin Person of the Year 2019 cu CYONA nih tukum zong thim than ding in timhtuahnak kan ngei. A tanglei tahfung zoh in thim a si lai.\n1. Miphun le ram a dawmi, Chin miphun a si lai.\n2. Miphun caah pumpek in rian a tuanmi a si lai.\n3. Kan miphun hmai a hngal tertu a si lai.\n4. A riantuannak hlawh a tlingmi le zohchunhtlakmi a si lai.\n5. Kan miphun nih a riantuannak aa hlawkpimi a si lai.\n6. 2018 in atu tiang a riantuannak zoh a si lai.\nVote Peknak timi link ti khi hmet law na email, na min le na umnak khua/ram min tialnak a um lai, cun na thim duhmi minung pakhat te kha hmehpiak law, a tang bik ah submit timi hmet than, cun a tlamtling lai.\nThim caan cu June 10-23, 2019 tiang a si lai. Zapi nih thimmi zoh in committee chungtel nih a tanglei minung panga hi thimtlak an si ko tiah kan rak taar hna. Hi panga chung ah zapi nih online in a tam bik thimmi cu CYONA Chin Person of the Year 2019 pek a si lai. Hi min thatnak a cotu cu CYONA Convention tuahnak July 4-6, 2019 ah Indianapolis, Indiana ah laksawng peknak le roca pek chih a si lai.


JCB KAN CAWK TIKAH AN MAH KHUA IN LAM CAWH HRAM KAN THOK LAI – The Chinlung Post\nUSDP an thawn tawnnak Lungcawite ah khuami nih an kan tanpi ning cu a mak ko, JCB kan cawk tikah anmah khua in lam cawh hram kan thawk te lai. Hriphi B le Khuabung B zong ah party dang nih an kan hrawhmi kan remh khawh than cang, biatak tein kan committee an cawlcang thluahmah. Lung a hmui tuk.Tuzaan hi Van Bawi Lian a khua Aibur ah kan riak than lai.\nRungkaw nih Lautu le Mara ah a thurhnawm tukmi miphun le pengtlang min zuar politics a khelmi an theih ve tikah Rungkaw cu ‘pengtlang kar thencheutu a si lai’ an ti i kaltak an tim cang. Tuzaan zong ‘pengtlang min zuar in politics kheltu cu tihnung bik an si’ tiin ka chim chih te lai. Credit: Salai Lung Thli Tum\nRelchih:US election cu Ni 4 te lawng aa duh cang. Ahodah a tei lai timi an dirhmun ka von langhter tthan hnik lai. Ka bia sau pah ko sehlaw, keihi vote ngei ning law, Trump ka vote ko lai. Zeicatiah, Conservative ka si. Canada zong ahhin Conservative peng ka vote ko rih.Asinain a tu ka ttialmi hi dirpinak lei catial siloin, an dirhmun cuaithlainak te sawh ka von thai.\nAtu an dirhmun tein a kal ko ahcun Bidden nih landslide in a tei lai tinak a si. Nain poll cu 2016 zong ah aa palh caah 2020 zong ah aa palh kho rih.Tutan ah Trump a tlaknak bik cu, Pandemic a handle ning cung ahhin a si ko. Thal mei kangh in Vawleipi a kang viartu “Coronavirus’ control nak ahhin Global Leadership a la kho lo. Amah zong aa veng kho lo tiah sual an puh hi a fak tuk.\nTrump hi a “Racist” tuk tiah an puhmi cung ah a Racist bak ko timi hi mizapi thinlung ah a ngan chin lengmang. Cucaah, Race issue ahhin fak tuk in a tla rih. Kawlram caah ahodah a ttha deuh lai ? Myanmar Ram caahcun Bidden hi tling sehlaw a ttha bak lai tiah ka hmuh. Pi Suh he nainiam deuh in rian an ttuan kho lai. By Zasang Cinzah


Presidnet hlun Trump tazacuainak cu US Supreme Court hruainak in tuah a si lai. – Hakha Cherry\nThawngpang Neknawi:Tuchun thawngpang ah a laar bikmi cu Capitol Hill a cawngtu US ralkap thong 5,000 hna cu an duh na loin motor chiahnak ttuang, garage i an ihter nak hna hmanthlak nih mi thinlung a fahter ngaingai. Ralkap pawl le ralkap chungkhar vialte an thinhung dih ti a si. Republican congressman pawl nih an riahnak hmun ah an rak hnemh hna ti a si. Mah ruangah tuanvo ngeitu bik, Nancy Pelosi cu social media le main stream media nih faak ngai soisel a tong.\nSenator minung 67 nih a sual tiah vote an tlak ahcun Donald Trump cu sual ah chiah a si te lai. Asinain Senate ah hin Democrats le Republican senator 50 veve an um. Cucaah Republican senator minung 17 nih Democrats lei ah an ttan a hau. Republican Senator minung 17 nih Donald Trump an kal taak ding hi cu a si kho lomi a si caah Democrats pawl nih Trump taza an cuaimi hi an hlawhtlin lai ka zum lo.Credit-Salai Liaramthang


“Lucifer” hi Pathian a si: Pope Francis (Roman Catholic)\nbysalaicung\tNovember 13, 2018\tHome, World\n“Lucifer” hi Pathian a si tiah Pope Francis le Vatican Catholic Church nih vawlei pi theih in an phuan i Lucifer Pathian a sinak kong langhternak an tuah tiah News Gru nih a tarlangh.\nNews Gru nih a tarlangh ningah cun Pope Francis hohak nak in RC father pawl le member pawl nih Lucifer thangthatnak hla an saknak, Lucifer hi ka Pathian a si timi langhternak an tuah nak kong vialte tampi cu a tial pin ah Lucifer thangthatnak hla an remhnak kong te hna video in a tarlangh chih fawn.\nHi a tarlangh mi video hi kum 2014 April 27th lio ceremony an tuah lio an cawlcanghnak le caan hmannak pawl a si. An chim mi bia vialte le hlaremh dawh pawl cu mirang in subtitle a tuah hnu ah tu bantuk in a tarlangh hi a si.\nHi News Gru nih hin Roman Catholic thangchiat duhnak in a tarlangh tthan mi maw asi timi cu theih a si lo nain video cawlcanghnak tete zong a langhter chih tikah mipi nih comment tam ngai an pek zong hi a si.\nA tangah hin video a chiah mi zong kan rak tarlangh chin tthan i Lucifer Pathian a si tiah Pope Francis nih a phuan a tinak ca pawl zong link in kan rak chiah.\nHi ka zawn hi click law tling tein na rel khawh ko lai (Mirang ca in an tial mi a si nain an video na zoh chih ahcun na fial ko laid ah)\nPrevious Pathian kan zumh mi san a tlai maw? Billy Graham Bialehnak\nNext Thawng Fianhternak: Australai auhnak a tuah mi File number Cazin pe uh timi kong ah


ZINGHMUH NEWS – Page 2 – DAVID SUN\nHOME VIDEO April 19, 2019 81\nA Timh Lo Ning In Party Dang Vote Peknak A Hmeh Sual Caah A Kutdong Aa Tan Mipa Video\nHOME WORLD April 19, 2019 85\nVoter pakhat nih election nak ah ruah lo piin vote kaa timh bak lo mi party vote nak (button) ka hmeh sual caah ka kut dong kaa tan tiah a chim. Mah thil hi India ram general election lio i cang mi thil a si. Pawan Kumar timi pa nih […]\nAa tthium kami nuva hna cu a thaizing zaan tiang ihnaak khaan in a chuak kho ti lo\nHOME April 19, 2019 603\nKo Maung Kaung le Ma Chyia Bone timi hna hi aa duh tukmi an si ko nain kap hnih lei hring tu nu le pa hna hi mi harsa ngai an si caah chungkhar dirh zong an duh tuk ko nain fawi tein caan ttha an hmu kho ve lo. […]\nKum 55 Tarnu Nih A Tu Le Phir Pahnih Hna Cu Zokhenh An Har Tuk Caah Meithal He Thi Lak In A Kah Hna\nArizona i ummi nu cu a tu le kum 8 phir hna cu zokhenh an har tuk caah meithal he thi lak in a kah hna ruangah hin kum 55 tar nu hi mi pahnih thah ruangah sual an puh. Dorothy Lee Flood timi kum 55 minu cu cawnni thumni […]\nZeitindah Muslim Pa Pawl Nih An Nupi Le An Vuak Ding A Si Ti A Cawnpiak Lio Video\nHOME WORLD April 18, 2019 135\nMah pa nih hin a cawnpiak mi hi nupi le hna vuak ning thiang leh a ttha cem a si. Qatar ram i sociologist pa nih online cungah zeitindah muslim pa pawl nih an nupi leh an vauk awk a si ti a thlah mi cungah hin mitampi an i […]\n< 1 2 3 4 … 399 >


China Ngakchia Nikhat Ah Suimilam 1:00 Chung Lawng Game Celh Dingin Nawl An Chuah – Buanchukcho\nChina Ngakchia Nikhat Ah Suimilam 1:00 Chung Lawng Game Celh Dingin Nawl An Chuah\nChina Ngakchia Nikhat Ah Suimilam 1:00 Chung Lawng Game Celh Dingin Nawl An Chuah Kum 18 tang ngakchia hna nikhat ah suimilam pakhat lawng online game celh a si ang lai i mah suimilam cu ninga ni,zarhte ni, zarhpi ni, sianginn khar caan lawng ah i celh ding tiah China Video game lei tawlrel tu phu nih an chim.\nMah i celh caan cu zaan suimilam 8:00 pm le 9:00 pm kar lawng ah caan pek a si lai tiah an chim.\nGame a ser tu Company hna zong mah caan leng ah ngakchia nih an i celh lo ding in nan tuah lai tiah an thanh hna.\nTu thla chungah ram nih ngeih mi media nih online game hna cu thinlung a rawh ter mi rithai sii bantuk a si tiah a ti.\nNgakchia hna i celhnak nawl an ngeih lo lio ah an i celh khawh lo nak ding ah company lei in an kham maw kham lo ti cu cheknak kan tuah peng lai tiah an thanh.\nA hlan ahcun ngakchia hna cu nikhat ah suimilam 1:30 game an i celh kho i sianginn khar caan hna ahcun suimilam 3 tiang celh nak nawl an pek hna.\nOnline game hna cu caan saupi rau tiang an i celh kho i China ngakchia hna le mino hna cu game nih a lem hna i thiltha a chuahpi lai lo tiah kan thinphan nak a sau cang.\nAtu bantukin nawl kan chuah hlan ah ram nih ngeih mi chawleh thalhnak kong nifatin cathanh ah ngakchia hna cu online um game nih a lem hna i mah caah cun midang he an i hawikomhnak, an ngamdamnak, an fim cawnnak hna a hrawh dih hna tiah an tial.\nHi thawng an than hnu ah China i a nganbik mi game company cheukhat hna i an thil man a tum thluahmah.\nA luancia July thla ahcun China i game company ngan Tencent i ngakchia hna Zan suimilam 10 :00in zing lei 8:00 chung online game i celh kho lo ding in muihmai athei i nawl petu Software kan chiah tiah thawng an thanh.\nNgakchia hna cu upa hna i an konglam hna cu hmang in online nawlchuah mi cu hrial in game an i celh tiah kan theih hnu in kham khawh nak lam kan kawl hi a si.


Chin party an buai: CNLD Central EC nih Pu Lal Maung Cung le Pu Tum Sang a Phuah Hna nain an i Phuak Duh Lo | THE CHIN EXPRESS\nChin party an buai: CNLD Central EC nih Pu Lal Maung Cung le Pu Tum Sang a Phuah Hna nain an i Phuak Duh Lo\nSalai Ceu Bik Thawng le Pu Lal Maung Cung karlak buainak a fak chin. CNLD Central EC nih Pu Lal Maung Cung le Pu Tum Sang cu party in a phuah hna, nain an i phuah duh lo pinah Salai Ceu Bik Thawng tu an phuah chin.\nCentral EC nih July 11 ah Thantlang peng CNLD Chairman Pu Lal Maung Cung le Secretary Pu Tum Sang cu “Central EC nih zulhphung kan chuahmi nan zulh lo caah party in kan in phuah hna,” ati.\nCNLD Central EC nih Thantlang peng CNLD Chairman Pu Lal Maung Cung le Secretary Pu Tum Sang a phuahnak hna\nZei zulhphung dah nan zul lo ati hna?\nCentral EC nih “MP cuh a duhmi paoh nih June 27, 2020 tiang sok khawh asi. Mah hnu ah pengkip EC nih i cuh dingin nan thim hna lai i July 11 hlan ah Central EC ah na kan kuat lai, i July thla dongh hlan ah kan fehter te lai …” ati.\nPu Lal Maung Cung le Pu Tum Sang hruaimi Thantlang peng CNLD nih, “April 30 tiang lawng sok caan kan on. Pine Hlutdaw No.1 MP cu Pu Lal Maung Cung cuhter dingin bia kan khiah cang” ati i Pine Hluttaw No.1 MP i cuh dingin a sokmi Salai Ceu Bik Thawng cu an cohlang lo.\nPu Lal Maung Cung le Pu Tum Sang an i phuah duh lo pinah Salai Ceu Bik Thawng tu an phuah chin\nPu Lal Maung Cung le Pu Tum Sang nih Salai Ceu Bik Thawng an phuahnak\n“CNLD Central EC nih bia na chahmi [na kan phuahmi] hi kan cohlang lo” tiah Pu Lal Maung Cung le Pu Tum Sang nih an leh pinah “Salai Ceu Bik Thawng cu July 13 ah Thantlang peng CNLD party member in kan phuah cang” an ti.\n“Mah pinah, Salai Ceu Bik Thawng cu CNLD Central EC Secretary sinak zongin kan phuah piak uh” an ti.


France Khrihfa Biakinn Chungah Muslim Pa nih Minung 3 a Thah Hna | THE CHIN EXPRESS\nFrance Khrihfa Biakinn Chungah Muslim Pa nih Minung 3 a Thah Hna\nFrance ram Khrihfa biakinn chungah aa pummi pawl muslim pa nih namte in a ṭhuat hna i minung 3 a thah hna, 2 an lu a tan hna.\nNice khua ah a ummi Khrihfa biakinn Notre-Dame Basilica cu muslim pa nih a luhhnawh i aa pummi pawl namte in a thah hna hi si.\nBiakinn chungah nu pakhat le pa pakhat an lu a tan hna.\nNu pakhat cu a zaam kho i biakinn pawng zuu dawr ah aa thup nain a thi tamtuk chuah caah a thi.\nMuslim pa nih khrihfa biakinn chungah ah khrihfa 3 a thah hna nak nehnang\nPalek nih hriamnam he Notre-Dame Basilica biakinn cu an luhhnawh i muslim pa cu an kah i an tlaih. Mah biakinn hi Nice khua um RC biakinn nganbik asi.\nNice khuabawi Pu Christian Estrosi nih, “muslim pa cu ‘Allahu Akbar (Allah a nganbik)’ tiin a au thluahmah, palek nih an kah i tlaih hnu zongah a au peng,” tiah a chim.\nMinung 3 thah an tonnak biakinn pawng palek motor hram ah minu lunngkuai in a ṭap\n“A za cikcek cang. Misualpa cu palek nih an kah i sizung an kalpi. A nung ko,” ati.\nFrance magazine Charlie Hebdo nih Prophet Mohammed cartoon a chuah caah muslim thin a phawh i hitin khrihfa biakinn chungah muslim pa nih a thah hna hi si.\nFrance Ramchung Vuanci Pu Gerald Darmanin nih, “atutiang thil sining kan theih tawk ah, ralhrang tuahsernak asi. Mah biakinn pawngah hohmanh um hlah uh, palek nawl chuahmi zul uh. A rannak in meeting kan tuah lai,” tiah a chim.\nCartoon chuahtu cu France President le mipi nih an dirkamh hna caah muslim pawl an thin mei bang a lin. Muslim ram simi Iran le Turkey president zong thi dengin an zai i France cu a tuhmi kan zunter lai, an ti.\nMuslim pa nih khrihfa 3 a thah hna nak khrihfa biakinn\nFrance ram i sianginn saya Samuel Paty, kum 47 zong khaan chungah siangngakchia pawl Prophet Mohammed cartoon a piah hna caah kum 18 muslim pa nih October 17 ah a thah i alu tan. Muslim pa cu France nih a lakmi refugee asi.\nLainawng muslim pa cu palek nih thi lakin an kah. A chungkhar le amah he aa pehtlaimi minung 9 an tlaih hna.\nMah lio cun France President Emmanuel Macron nih, “kan ram nih cartoons kan suaimi kan ngol lai lo, ralhrang tlerh luklak kan ṭih lo, ralhrang kan nawn hna lai” a rak ti.\nPalek nih biakinn chungah muslim pa an luhhnawh lio\nFrance mipi zong nih ‘zalong tein chimphuannak nawl kan ngei, Prophet Mohammed cartoon suai le tar cu zalong tein chimphuannak nawl nih a onhmi si…’ an ti.\nFrance President nih, “France rammi zatlang nun a hrawktu muslim kalsual pawl hi fak deuh in kan kham hna lai,” ati.\nParis khua Pantin sang um muslim inn 120 leng palek nih an luhhnawh i muslim ralhrang an kawl hna.\nCharlie Hebdo magazine cu Prophet Mohammed cartoon a rak chuah ruangah 2015 January 7 ah muslim pawl nih an zungah an luhhnawh hna i minung 12 an rak thah hna.\nNizaan ah Iran President Hassan Rouhani nih, “France nih Prophet Mohammed cartoon nan chuahmi nih hin buainak le thisen a luanter te lai,” tiah a tlerh hna i tuni ah minung 3 thah an ton hi si.


SHARE CIO UH, RALHRANG RALKAP NIH HAKHA THILTUAH AN TIMH CANG – The Chinlung Post\nAbiapi taktak mi a si caah pakhat le pakhat i chim cio hna usih. Thawngpang a thei lomi hna zong an theih khawhnak dingah share tuah hna usih. Hakha Mipi ralrin peknak an tuah cang. Chinram khualipi Hakha khuapi i sang cio ah khuabawi thim ding in ralhrang kawlralkap hna nih timhlamhnak an ngeih cuahmah lio a si.\nRelchih:Fingreicat ah thisen le mitthli he aa bualmi ralram Kalay ah, April 7, 2021. Zinglei sml. 5:30 hrawngah ngakchia pakhat te a ra, a kan zoh len lio hna ka hmuh. Ngakchia pa te cu Barani lam lei ah a kal hnu minutes pahnih tluk ah ralhrang hna nih meithal in an kan kah colh, kan zaam lai kan ti ah ka hmailei cun an rak khat dih manh,” tiah KBZ-2 Bank hmai khan-tat ah a um i a luat manhmi paratha pakhat nih a chim.\nFingreicat caan cu arkhuan caan a si, tuzing cu ar zong khuang ti loin meithal thawng nih khua mipi vialte hmawhmang bu le launak he a kan thangh dih. Thlavai a kiang, inn ummi nih zei tuahawk zong an thei cio hna lo. Fak nawn in meithal thawng a than cu sml 2 tluk a si, chun nitlak chak le thlang in meithal thawng tete theih an si peng rih. Lampi cung le lam teng-nge hna ah ralhrang hna nih hmunhma an la dih.\nA hohmanh a dimhdorh lo! A hmaiah an hmuhmi minung paoh cu an ral an si dih.Hriamnaam aa putmi le put lomi zong a dimhdorh lo, lam cung ah bazar kai in motorcycle he a kalmi zong an luat lo, mah tein inn ah a um i vok rawl a pe cuahmahmi putar zong an lut lo i zung lawi caan a phak cang caah zingkaa te in mah le inn lei a tinmi pa zong a luat hlei lo. Minung ruak le thisen cu lam cungah zeimawzat an khat. An kut in an thah ciami minung cung zongah thlachiat an ruat hlei lo.\nVawlei ah an rawt i an motor cungah saram phurh in an phurh. Lam cungah ruak a um ti theih zongah hohmanh chuah ngam a si lo. Anmah nih an i kalpi hna i an ralhrang siizung ah an chiah hna. An chiahmi ruak hna zong cu tuzan ah lak ngah a si rih lo, thaizing ah lak khawh a si te lai tiah thawng an thanh. Ruak a latu ding chungkhar ca zong ah thin a phang, cheukhat khua ah ruak latu hna an rak tlaih beh hna! Zinglei sml.10 tiang khan cun minung 7 an nunnak a liam cang ti a si, a thimi an karh than i atu tiang ah cun minung 11 nunnak a liam tiah kan theih than.\nHliamhma a tuarmi minung 20 leng an si. Anmah ralhrang lei cun hohmanh nunnak liam dawh a si lo, liam hmanh hna sehlaw ho nih fiang in theih khawh a si lo. Hi lakah a nung in an tlaihmi minung tampi an um rih! An mit an huh hna i lam cungah saram hrem in an hrem rih hna. An duhning paohmah le paohmah zeimawzat in dat an tat than te lai.Minung 30 leng cu tuzan ah an nu le pa, an fanu fapa le an nupi le nih zanriahei caan an hngah, nain tin zai an rel ti lo.\nMinung 11 cu an ruak he an inn an kir lai i a dang paoh cu tu hnu caan zeimawzawt hnu lawngah an ruak he maw an mipum in dah innlei an phanh te hnga!Tukum dothlennak Kalay peng ralram ah ralhrang kut in nunnak a liam cangmi minung 30 fai kan si cang. A caan a rau i Mino kan thazaang zong kan zor ngai cang. Rawlei zong chung pil kho loin kan thazaang zong a ba ngai cang.\nThazaang (hriam le set beuiha) lei cun kan tei kho bak hna lo, nain kan thinlung cu tuni tiang a kan tei ve hrimhrim rih lo. Maw fingreicat ah thisen le mitthli tlaknak in a khatmi Kalay ralram te aw,Ni ceu dawh te van chuak cang ko mu tiah Kalay khuami nih mitthlai he kan in nawl, hi hnu ah nunnak a liam chap than dingmi kan ruat kho hrim ti lo. Credit: Za Bawi Thawng.


Myanmar Ram Nih Cozah Ralkap A Ngei Lo – Chin 11 News\nMyanmar Ram Nih Cozah Ralkap A Ngei Lo\nPosted By: Chin News March 16, 2020\nMyanmar ram ramkheel um tu ning hi ning le cang (Systematic) te in a kal lo. a hnok taktak mi politics a si. pula tawn bak in aa tawn mi a si. Ramdang ahcun Cozah tang ah ralkap siseh an nawl ngaihnak vialte a um dih. Cozah nih ram humhimnak kong ah a tha bik in biachahnak a tuah hnu ah Ralkap nih a herh ning in tuanvo lak a si. Democrac ram ahcun Cozah nawl lo in meithal zunkaht zong puah ngah lo.\nKan nih ram ahcun Cozah cu an ser ve nain ralkap kut ah nawl ngeihnak a tam deuh. Cozah nawlngaihnak kha biapi ah an chia lo. miphun dothlenak ah tiah rian a tuan mi cung zong ah anmah nawl in meithal an puah peng ko.\nVan tuak hmanh usih, Myanmar ram nih cozah ralkap a ngei maw ngei lo. Tahchunnak in atu tiang ahcun NLD nih Cozah a tlaih. NLD nawl pek nak um le um lo kha biapi ah an chia lo I an duh ning in khua an sa, tuah an duh mi cu anmah nawl in an tuah ko. Cozah nawl pek kha biapi ah an chia. Cozah kut tang ah an um duh lo. asinain ralkap cu Cozah ralkap tiah kawh peng an si. Cozah ralkap an si ahcun NLD Cozah nawl ngaihnak tang ah a cawl cang ding an si. Cozah kut tang le nawl ngaihnak tang ah an um duh lo ahcun Cozah ralkap an si lo. Hriamtlai pakhat bak an si ve tinak a si ko.\nKan lai holh ah ralkap kan rak kawh hna ning kha sullam a ngei ngai tiah ka ruah mi cu, “kawl ralkap” tiah kan rak ti hna. “Kawl ralkap” ti cu Ramipi cozah si loin kawl miphun ca lawng ah hriamnam aa put mi khi a sawh duh ngai.\nCucaah kawl ralkap kan ti mi hna hi ka uar ngai. Myanmar ram nih kan ngeih mi hna ralkap le Myanmar ram cozah ralkap si loin kawl miphun ralkap tu an si deuh. asullam cu Tlangcung hriamthlai pakkhi an si ve ko tiknak a si hnga.\nA ruang cu Myanmar ram aiawh in a dir mi ralkap, Cozah nih a ngeih mi ralkap an si ahcun Cozah khuakhannak kha an zulh I cozah nawl lawng in an cawlcangh ding a si ve. Cozah nawl an ngaih tung loahcun Cozah hriamnam le cozah ralkap an si kho lo.\nCucaah mipi nih kan I fian ding tiah ka ruah mi cu, kan ram cozah nih mipi a rungveng kho tu Cozah ralkap asiloah mipi ralkap cu an si kho bak lo. Hihi ramkheel mit in zoh ahcun Cozah ralkap an si kho lo I kan ram Cozah nih ralkap a ngei lo ti khawh a si.


Covid-19 khamnak raise vaccine tuahmi lak ah pariat 8 hi hmaisuang le ruahchannak tampi kan ngeih liomi an s – Zion Tlang Media\nCOVID-19 KHAMNAK RAISE (Vaccine) LE AN DIRHMUN May 12, 2020 ah Dr. Anthony Fauci (NIAID’s Director & US’ top infectious disease expert) nih Covid-19 khamnak raise (vaccine) tuahmi lak ah pariat (8) hi hmaisuang le ruahchannak tampi kan ngeih liomi an si, kan ruah ning bantuk si cun tukum chung ah kan siam khawh lai ati. Nithum rauh hnu May 15, 2020 ah President Donald Trump nih Covid-19 khamnak raise (vaccine) caah kan i ruahchanmi pahleili (14) an si cang, tukum dih hlan ah kan siam khawh lai ati ve. Zei dirhmun dah an phak timi a tawinak in ka van langhter hna lai 1.Moderna- NIH/Vaccine mRNA NIH (National Institute of Health), nih a ṭuanpi mi Moderna, Inc, Massachusetts, US hrambunh nih clinical trial an tuahmi PHASE-I cu FDA (US Food and Drug Administration) nih an cohlan cang hna caah atu hi PHASE-II nak minung 600 volunteers sin ah May, June ah an thawk lai. Group hnih ah an ṭhen hna lai, group-1nak cu kum 18-55 kar an si lai. Group-2nak cu kum 55 in a cung lei an si lai. An i ruahning bantuk in hlawhtlinnak an hmuh cun a tuan lei July 2020 ah cun vaccine chuah khawh si men lai anti. United State ah clinical trial an tuahnak si le March 2021 khi ahnu bik can an khiah mi (deadline) si.\n2.CanSino Bilogics:/ Vaccine: Ad5-nCoV Tianjin, China hram bunh (Institute of Biotechnology of the academy of military medical sciences) nih April 2020 ah khan PHASE-II nak minung 608 sin ah clinical trial antuah cuahmah lio si. Annih hi hlawhtlinnak kan hmu lai tiah ruahchannak tampi ngei mi an si.WHO (World Health Organization) zong nih a zumh ngai mi an si. China ah clinical trial an tuahnak si le December 2020 khi ahnu bik caan ankhiah mi (deadline) si. 3.University of Oxford /ChAdOx1nCoV-19 Cambridge, United Kingdom hram bunh AstraZeneca le Oxford University nih clinical trial PHASE-I cu April 23, 2020 ah tlamtling tein antuah khawh. PHASE-II nak minung 1,000 sin ah an tuah cuahmah lio asi. Atutiang data an ngeih mi zoh in hlawhtlinnak kan hmu hrimhrim lai tiah zumhnak ngei mi an si. An i ruah ning bantuk in hlawhtlin ahcun September 2020 ah 1 million dose kan chuah khawh lai anti. United Kingdom ah clinical trial an tuahnak si le May 2021 khi a hnu bik caan ankhiah mi (deadline) si.\n4. Pfizer and BioNTech / BNT162 New York, US hram bunh Pfizer le Germany BioNTech bawm in PHASE-I clinical trial cu Germany ah an thawk cang. PHASE-II nak cu July,2020 ah minung 7600 sin ah clinical trial cu, US le Germany ah antuah lai. An ruahning bantuk si cun 1 million dose tukum dihhlan ah kan chuah lai le million 100 renglo hmai kum ah kan chuah lai anti. Germany le United State ah clinical trial an tuahnak si le May 2021 khi ahnu bik caan ankhiah mi (deadline) si. 5. Sinovac Biotech / Vaccine:Unnamed: Beijing, China hram bunh nih raise (vaccine) antuah cuahmah liomi hi ruahchannak atam ko anti. Saram zawng phunkhat si mi (macaque monkeys) ah hneksaknak (test) antuah hna le an i ruahchan bantuk tein a result an ṭha. Cucaah, kan hlawhtling hrimhrim ko lai ti ah ruahchannak nganpi an ngei. PHASE-II nak cu minung 1166 sin ah clinical trial antuah cuahmah lio hna si. An tuahnak hmun cu China ah si le December 2020 khi ahnu bik caan ankhiah mi (deadline) si.\n6. Inovio Pharmaceuticals / INO-4800 Pennsylvania, US hram bunh nih tlamtling tein PHASE-I an dihhnu ah PHASE-II nak cu May thla thawk ka ahkhan minung 40 sin ah clinical trial an tuah lio si. Zeitluk in dah minung caah a him le a ṭhat timi cu June, 2020 ah ai fiang lai le PHASE-III nak an thawk cawlh lai le summer 2020 dih lei ahcun ai fiang lai anti. South Korea le United State ah clinical trial an tuahnak si le November 2020 khi ahnu bik caan ankhiah mi (deadline) si. 7. Novavax / NVX-CoV2373 Maryland, US hram bunh nih saram zawng phunkhat simi baboons le zu (mice) ah an raise (vaccine) an hneksak (test) tikah an i ruahchan bantuk in a result ṭhat caah, minung 130 renglo sin ah clinical trial an tuah, le July thla chung ah raise (vaccine) ca ṭhatding le ṭhatloding ai fiang lai. Australia ah clinical trial an tuahnak si le July 2021 khi ahnu bik caan ankhiah mi (deadline) si.\n8.Sanofi & GSK Vaccine:Unnamed: Paris, France hram bunh Sanofi cu GlaxoSmithKline Plc. United Kingdom he i bawm in raise (vaccine) an siam mi cu May 5, 2020 ah clinical trial an thawk cang. An i ruah ning bantuk in an hlawhtlin cun hmai kum 2021 ah million 600 dose kan chuahkhawh lai anti. France le United Kingdom ah clinical trial an tuahnak si le ahnu bik caan ankhiah mi (deadline) cu a fiang rih lo. 9. Johnson & Johnson / Vaccine:Modified Adenovirus: New Jersey, US hram bunh J&J nih September 2020 ah clinical trial kan thawk lai le tukum dihhlan ah data kan ngei manh lai anti. An i ruah ning bantuk in an hlawhtlin cun kum hramthawk ahcun lakhruak (emergency) hman awk kan siam lai le kum 2021 dihlei ahcun billion 1 renglo dose kan siam chuah khawh te lai anti. Clinical trial an tuahnak ding hmun le ahnu bik caan ankhiah mi (deadline) cu a fiang rih lo.\n10. Remdesivir:California, US hram bunh Gilead Sciences, Inc siam mi Remdesivir cu NIH (National Institite of Health) he aipehtlai mi NIAID (Nationatil Insititue of Allergy and Infectious Diseases) nih minung 1,063 sin ah clinical trial an tuah le an hmuhchuah mi cu COVID-19 zawtnak ngei nih ni (11) chung ah an i dampi anti. Cucaah, FDA (Food and Drug Administration) nih lakhruak hman awk (emergency) ah a cohlan hna caah, sibawi te nawlpek nak in hman khawh a si. NIH ah samram zawng (Non Human Primate) 12 sin ah hneksaknak (test) an tuah hna le a result a ṭhattuk caah, hlawhtlinnak hmu ding in an zumh. Gilead nih lakhruak (emergency) hman ding ah million 1 reng lo kum dihhlan ah kan siam khawh lai anti.\n11. Hydroxychloroquine: Raifanh sii Hydroxychloroquine cu COVID-19 thlawpnak ah a ṭha anti lio ah a ṭhalo timi sibawi te an um ve. Cucaah, FDA (Food and Drug Administration) nih mah sii hman ding ahcun sibawi te nawl peknak lawnglawng in hman khawh si lai tiah order an chuah. French research tuahmi nih cun, Azithromycin he hman ṭi ahcun an dam ning reng deuh anti. A tuhi NIH (National Institute of Health), US, China, France le hmun dang dang ah clinical trial an tuah cuahmah lio si.\n12. Kevzara: March 2020 ah Regeneron le Sanofi nih mah sii hmang in clinical trial an tuah. A tutiang ah an hmuhchuah mi cu, COVID-19 in a zual mi caah a ṭha, na in a zawka mi le azual lomi caah cun ṭhathnemnak a ngei loh anti. A tuhi biatak tein experiment an tuah cuahmah lio si.13 Baricitinib: NIAID (Nationatil Insititue of Allergy and Infectious Diseases) he hmunkhat ah a ṭuanṭi mi Eli Lilly nih cun mah sii hi COVID-19 thlawpnak ah a ṭhatnak um anti. Cucaah, tuhi hlawhtling ding in an i zuam cuahmah lio si. 14. Favipiravir: Japan sii Favipiravir cu Zhejiang Hisun Pharmaceutical, China hrambunh nih hneksak nak antuah mi chungin mi tampi nih damnak an hmuh. Cucaah, National Medical Products Administration nih cohlannak a tuah hna le a herhmi paoh nih hman khawh ding in chuahnak nawl zong a pek hna. Tuhi biatak te in research an tuah chap cuahmah lio si.\nTutiang Covid-19 in vulei cung mipi a zawmi 4.6 millions, thimi 311,847 (by WHO). US ah a zawmi 1.4 millions, thimi 88,709 (by CDC).Thla nga chungah mah vialte nunnak latu pulrai tei ding in scientists thiamsang pawl cu chunzan it lo in khamnak raise (vaccine) siam an i zuam. April thla tiang ahkhan ai zuammi (115) an si cang. Mahlak ah a cung lei pawl hi hmaisuang deuh an si. Medical Research tuah ahhin, a tlangpi in kum 10-20 kar rau mi si SOP ( Standard Operating Procedure) ning cun. Side effect hi an i ralrin bik mi si. Tuhi Pandemic/Epidemic si caah cozah le nawl ngeitu nih zulhphung an chiahmi lakpiak an si. A renkhawh chung rengin raise (vaccine) an siamkhawh ding an zuampi hna. Mahbu hmanh ah thla 12-18 hi cu a rau hrimhrim lai ti ah Dr. Fauci le experts pawl nih anti. Naite Dr. Fauci chimnak ah, kan ruahnak nak in clinical trial hi a rengtuk. Aruang cu, tulio technology le ai volunteers mi antam caah National Institute of Health nih experiment kan tuahmi hi a reng ngaingai. Cucaah, kan i ruahning bantuk in thilkal cun kum dihhlan ah Covid-19 khamnak raise (vaccine) kan siamkhawh ko lai ati. Mahbelte kan theih hau mi cu tuchun ah data ṭha tuk kan ngei kan tilio ah, thaizing ah a ṭhalo (failed) kho. Cucaah mi tampi nih kan i zuammi hi a ṭha tuk mi si. Mah vialte lak ah hoho dah hlawn tling lai kan chim kho lo. Hohmanh hlawhtlin lo khawh zong si. Cucaah, tam deuh nih hlawhtlinnak kan hmuh si le vulei mipi caah ṭha chinchin ati. Cucaah, thlacamnak in bawm cio ko hna u sih. BAWIPA lawnglawng thil ti kho tu taktak cu si. Credit: Salai Maung.\nPrevious Post:Mizoram um kan unau Evan N Hnuna nih Jacob R Thang leh nak a van tuah cang\nNext Post:David Lah kong ka ruah tikah ka lung ah a chuakmi cu


Halkha Thar ah Electric tung a tluk nak ni(3) si cang tu tiang an remh hlei lo – CHIN IDOL\nHalkha Thar ah Electric tung a tluk nak ni(3) si cang tu tiang an remh hlei lo\nChin ram, Halkha thar, Nahautlang saang ah kethum ngei motor cung ah 7/11/19 ni ah khan Electric tung a tlu I 7/13/19 ni tiang ah electric zinglei zong nih an remh hlei lo.Ttihnung ngai mi si nain electric zung lei nih an theih lo bia maw si hna an remh duh lo bia dik si hnga.\nIndia ram i thimnak ah Prime Minister tthing Modi nih teinak a hmuh\nIndian Prime minister Narendra Modi party nih thimnak ah teinak a hmuh tthan nak Kong cu May/23/19 ni ah an fehter cang I thlaidannak umlo in hmun khat ah rian kan tuan tti Hna lai tiah baikam nak ah Modi nih chim. Mee an rel CIA mi vial ah Modi party BJP nih Hluttaw I […]\nIndonesia ram thim nak result thawng an thanh hnu duhlo nak langhter mi minung(6)an thi\nIndonesia ram ah Election result an thanh hnu May/22/19 ni ah duhlonak langhter naka chuak. Palek lei nih an kham hna nak ah minung (6) an thi I minung (200) leng nih hma an pu tiah cozah lei le media hna nih an chim. Indonesia cozah lei nih duh lonak langhter mi hna Chung in […]\nNuleva i then tik ah fale ho sin ah umding ti ( Judge) te nih baichah nak ah an zoh chih mi pawl rak rel ve\nNu le va a tthen mi hna nih an ton tawn mi cu ka fele hi keimah sin ah um hna seh tiin pakhat le pakhat an fale cu an I cuh tawn hna. Vawleicung ram cio ah mi phun/nunphun le holh a dang cio I kan phunphai( Update) zong a dang cio si nain […]\nGreece ram Antiparos tikulh ah khuasa mipoh cu($565) lengmang pek an si lai


CDM Atuah Tu Pawl Cu Riantuan Than Dingah SAC Rakhrang Nih Meithal He Hramhram In Min Anthut Ter Hna\nMain Editor June 20, 2021 Leave a Comment on CDM Atuah Tu Pawl Cu Riantuan Than Dingah SAC Rakhrang Nih Meithal He Hramhram In Min Anthut Ter Hna\nKachim ramkulh Hupin Myo ah June 20 thaw k in Ralhrang hna nih tlanglawng riantuan tu CDM ah aatel mi hna cu hram hram in rian tuan an fial than hna tiah theih asi.\nCDM i aatel mi riantuan tu pawl cu meithal he ahro hna I kan tuanlai tiah Min nan thut lo ah cun kan in kah hna lai tiah hramhram in an ti hna. Tlanglawng lam I thir pawl thianh le bomb nih apuah nak hmun pawl cu remh dih ding in anfial chih hna tiah minlangh ter lo mi pakhat nih cun the 74 media sinah achim.\nThla nga (5) chung tlanglawng pawl an kal ti lo caah tlanglawng lam pawl cu hling nih a khuhdih, thir pawl zong bomb nih apuah mi hna cu tuzing thawk in ralhrang hna cu an rak luh i tlanglawng riantuan pawl cu hram hram I remh ding ah an fial hna. Hupin khua pawng I ah hin April thla 27 ah khan hlei pakhat cu bomb nih arak puah I ni hin tiang remh asi rih lo, cu ka cu rem ding in an ti hna tiah khuami pakhat nih cun achim.\nHi lam remh nak hmun ah hin ralhrang phu minung 100 hrawng nih an cawngh hna. Ralhrang nih hrocer nak ruang i rian ah alut than mi hna cu an chungkhar caah thinphang ngai asi ko tiah riantuan tu chungkhar he neihniam mi pakhat nih cun the 74 media sinah achim. At u bantuk dir hmun ah cun Cozah riantuan tu hna an chung khar caah tih anung ngai ko mipi nih ralhrang he nan I pehtlai tiah pakhatkhat in an tuah khaw hna I, rian an tuan than loah cun ralhrang hna nih pakhat khat in an tuah ve hna lai phan aum ve.\nCozah rian ding ah alut than mi hna cu thah an ton, rian ah alut than lo mi hna cu tlaih an tong ve, cu caah cun cozah riantuan tu le an chungkhar caah tih anung ngai mi dirhmun asi.\nAtu tan ah ralhrang nih hro cer nak ruang ah CDM an tuah nak in non CDM, zungzal cozah riantuan than dingah minung 7 hrawng cu minthut tiah theih asi. Mongin myone Myanmar Rialway engineer department I riantuan tu 300 leng ahhin 90% cu CDM ah an lut I hi chugah hin 49 hi may thla chung ah khan an rian in an rak dih ter cang hna. Source: The 74 Media\nBreaking NewsMin Aung Hlaing Cu June 20 Ah Russia Ah Akal →\n← SAC Ralhrang Nih Anhrem Nak Ah Nau Aahrawh


NUG LEI NIH THAWNG THANH NAK AN TUAH VE CANG – The Chinlung Post\nNUG LEI NIH THAWNG THANH NAK AN TUAH VE CANG\nThlahnih Chungah Ralhrang 1100 leng an thi tiah NUG Ministry Of Defence Nih An Langhter. Myanmar ramchung hmunkip ah thlahnih chungah a cangmi ramchung ral ah ralhrang 1200 leng an thi tiah NIG Ministry Of Defense nih an thanh. July thlachung ah a cangmi i kahdohnak ah ralhrang lei in 743 le June thla ah 387 an thi am dihlak ah 1130 an si.\nThlahnih chungah i thahnawnnam in ralhrang kawlralkap minung 153 an thi. Cun Thlahnih chung ramchung ral ruangah mipi lei in minung 358 an nunnak a liam i minung 139 hliam an tuar.Hi an thanhmi hi NUG Ministry Of Defence nih August 9 le 11 ah an thanh mi a si.\nCabia dang: Australia Lai patthawng Sui Bawi Sang chimmi cu a dik ngaingai mi a si. Australia Lai paih patthawng kan i ngaihmi Sui Bawi Sang nih atimeline ah cabia attialmi cu, Australia Lai Pa Tthawng hna paih aa ka duh rih mi nan um maw? Teinak a hmu lomi paoh nih CDF caah $3000 donation kan tuah lai tiah Australia Lai patthawng Sui Bawi Sang nih a ttial. Hi konghe pehtlaiin a cabia ttialmi tangah comment a tuah tthan rih mi cu US lei pawl khi an mah lawng pacak ah a ruat mi an lo.\nAustralia ah an rak au hau te lai tiah a chim. Achim duhnak cu US lawngah au khuan loin ramkip a ummi patthawng siseh, a hlei in Australia patthawng sin ah zuamcawhnak pakhat khat rak tuah hna seh a ti duhnak khi a si.Culawng si rih loin a peh tthan rih mi cu Chankhat hnu chankhat in mi tthawng hi an i dang lengmang tihi kan i fian a hau. A tulio an pa tthawng pawl hna hi tulio zawtnak cu um hlah sehlaw anmah rak rat a hau loh.\nKeimah ka kal lai. Cun Laipa ka tthawng cem ti an chim ahcun Australia patthawng pawl aa kan tei a hau hmasa lai tiah a peh chap. Tulio zapi nih kan Lai patthawng tiah kan timi hna chungin hohmanh nih tei rih lomi cu Rung Lian Ceu hi a si. Nain a rauh hlan ah Biak Hmun Sang he an i tong cang lai. US lei ummi hi lai patthawng tiah zapi nih cun kan theihmi hna an si nain ramdang a ummi kan lai patthawng pawl hi an sining kan rak thei thlu hna lo.\nCucaah Laimi chungah hodah a tthawng bik timi fehternak a um rih lo.Tutan ah Australia kan lai patthawng Sui Bawi Sang nih a chimmi hi a hman ngaingai ko lo maw? Laimi huap in patthawng kan ti hna asi ahcun ramkip i a ummi kan lai patthawng hna hi an tei hna hmasa a haumi a si. Cu hnu lawngah patthawng timi cu a fiang te lai. US lei patthawng kan timi hi a cunglei cabia zoh tikah patthawng tling laimi huap cun cohlan awk attha lai maw timi hi ruah ding a um ngai. Nang Zeitin na ruah?


Kawlram caah U.S hi rinhchan awk a ṭha lo. Ram dang zong rinhchan awk an ṭha lo – The Cherry Par\nKawlram caah U.S hi rinhchan awk a ṭha lo. Ram dang zong rinhchan awk an ṭha lo\nAtanṭim tiang lawng asilai phaan a um. Kawlram caah U.S hi rinhchan awk a ṭha lo. Ram dang zong rinhchan awk an ṭha lo. U.N zong rinhchan awk a ṭha lo. Statement an chuahmi tiang lawng asi ko lai. Cu pinlei ah zeipipa an tuah kho lai lo. Aruang cu Ralkap nih ralṭhatein hi tluk an tuah ngamnak hi a hnulei ah dirpitu China 🇨🇳 le Russia 🇷🇺 an um caah asi. Hi thil a chuah ngamnak hi an mah ram hninh ruangah asi.\nRalkap cu a lungkhong tukmi an si. 1988 le 2007 kum hmanhah thisen tamtuk a luang nain U.S siseh ram dang siseh zeihmanh an tuah kho lo. CNF/A zonghi rinhchan awk tlak in an um lo. Ralkap he ihawikom dingin le idaw dingin minthumi an si. Cucaah civil disobedience, umkheng tum le lamzawh hi teinak kan hmuh hlan tiang kalpi aherh. A kan tlaih zongah ngol lo tein kum dih thiang zong kan tuah aherh.\nCucaah ram chung um mipi nih ram dawtnak taktak thinlung le hmailei fale kong ruahnak thinlung taktak he adih tiang thazaang chuah hi aherh bik ko. Kan ibochan ko hna. Kan doh vekvek ahcun taksa in kan tuar hau ko. Chawva in kan tuar hau ko. Pawcawmnak in kan tuar hau ko. Fimnak zong kan sungh hau ko. Cun thisen le nunnak zong hi a luang i a sungh ahau kho. Ram chungmi nan biapituk! Kaam lo chuncha bangin dir caan asi.\nRamdang ummi zong nih kanmah le ti khawh tawk cio in adih dongh tiang duhlonak langter hna usih! CNLD, USDP, NLD, CNP, Hakha, Falam tibantuk iti caan asilo. Lungrual hi kan thazaang hrampi asi. Thlacam hi kan teinak hriamnaam asi. Kan kawlram caah thazaang chuah hna usih! Thlacam in Bawipa sin ah Mitthli he ṭap hna usih! Bawipa kut ah a ummi asi.\nNifatin Kawlram caah thlacam ta loin it hna hlah usihlaw. Bawipa nih kan Belkheng thawng, kan aunak aw, kan thinlung mitthli le kan thlacamnak aw kan theihpiak hram ko seh. Kawlram i a chuakmi le a ṭhangmi kan ca ahcun Ralkap kut ah Kawlram a phak ṭhan cu thinlung a kekkuai ko. Abikin next generation kan fale ca kong ruah hrim ahhin ngaihchia tuk asi.\nLam thar aa hun i kan zulh lai ka ti cuahmah lio ah ruah lo piin bomh nih kan chungkhaar in puah tluk asi. Bawipa sin ah thlacam daithlan hna hlah usih! Bawipa nih kan thlacamnak aw a theih ahcun kan caah ni ceu dawh a tlaang ṭhan ko lai. Credit: James Van Nei Lian\n← Kan raltha seh! Atu kan ttih ahcun kan tefa chantiang An ttihnak lawngte in a khat lai\nVom Hliam Cu Kan Dawi Ngam Lawngah Kan Kah Khawh Lai →


Australia um Chin tlangval note pakhat a ruak in an char | Salai Lungthli Tum\nAustralia um Chin tlangval note pakhat a ruak in an char\nPosted on January 30, 2019 by Salai Lungthli Tum in CHIN, WORLD // 0 Comments\nMelbourne nichuah lei i khua a sami Tv Lal Lian Thawng Zaitu – 20 nih ruahlo tuk in mual a kan liam taak e. Tv Lal Lian Thawng Zaitu cu January 20 ah a lennak in a lawi ti lo i 26 Jan 2019 ah Palik nih a ruak in an hmuh. Zeitindah a thihning a si timi fiangfai in theih khawh a si rih lo.\nTv Lal Lian Thawng Zaitu hi Australia a phaaknak a sau tuk rih lomi kumhnih tluk lawng aum mi a si . Tv Lal Lian Thawng Zaitu cu Pu No Kio ( Tahtlang) fapa a si i chungkhar he Melbourne nichuahlei ah khua a sami an si.\nA tutiang ahcun ruakvuinak kong le I fimtawlnak kong a fiang mi a um kho rih lo.\nA tu btk in Tv kaa te le Mino te le bochan awktlaak a si te hnga mi nih mual a kan liam taak tik ah kan zaang a zuun hringhran ko. Taantaakmi chungkhar vialte hna cungah Bawipa daihnak um hraam ko seh.\nNgeihchiatnak tuarpi buin,\nAustralia Chin Community\nEastern Melbourne Inc.


Yakhine Ram ah Kala Minung 10 An Thah Hna\nWednesday, Feb 10th\tLast update11:06:58 AM GMT\nYakhine Ram ah Kala Minung 10 An Thah Hna\tTuesday, 05 June 2012 03:06\tSalai Chimbu(Chinland)\tRakhine State i thlanglei bik khua pakhat simi Taung Kok khua ah Muslim biaknak a biami Kala minung 10 cu Taung Kok khuami Rakhine miphun hna nih nihin June 6, 12 ni ah an thah hna. Mah tihin an thah mi hna aruang bikcu May ni 28 ni ah khan Yambye khua pawng ah Rakhine nungak kum 16 nute cu Kala pawl nih an tlaih hrem i an thah beh ruang ah a si tiah zumh a si.\nAn thahmi hna laki minung 7 hi Islam biaknak lei upa an si hna tiah theih a si. Adang 3 cu mawtawng mawngtu le Mawtaw mawngh bawmtu hna an si ti si rih.\nRakhine nungak no te a tlaihremtu hna cu Kala mino pathum an si i, an tlaih hrem hlei ah Kala pawl tuahto tawn ningin a kutket an cik i an thah beh. Mah ruang ah hin Rakhine minung tampi an thin a runh tuk hringhran i Kala pawl an hmuhnak paoh ah thah ding tiah heh tiah rak cawlcang len mi zong cu an rak um ve.\nAn thahmi hna hi Rangon lei ah akal dingmi an si i Yoma Titsa timi Bus cung ah ai cit cuahmah mi an si. Tuang Kok Bus gate chung ah mibu nih an but hna i kan thah hna lai an ti lio ah Bus cu an mawngh i an chuak, mortor cycle in an dawi i an phaknak hmun ah cun thilak in an tukvelh hna ti asi.\nTaung Kok ah muslim pawl an phak hlan ahhin Yambye khua ah an tlaih hrem i an thah behmi nute hmanthlak cu an tar i, Kala duhlonak ca hna an rak zamh chung cang ti a si. (Ch: VOA Burmese, BBC Burmese )


President Trump Cu A Lo Cikcek Ko Lai Hi! – Chin 11 News\nPresident Trump Cu A Lo Cikcek Ko Lai Hi!\nCattial tu: Chelsea Bawi\nFinancial Records Chuah dingmi Trump nih Kham kho lo dingin Supreme Court nih Bia a Chah\n(Trump cu a lo cikcek hoi ko lai hih)\nThursday ah khan Trump i a financial records kong dothlat dingah biaciehtu pawl Supreme Court nih lam a sialpiak hna. Trump caah cun sungh zatlaak a si pinah, president pakhat nih ai ngeihmi a nawl ngeihnak ramri an serpiak bantuk ah a cang fawn.\nCapar kan chuahnak rian hi Trump nih kham khawhnak nawl za ah za in an ngeih kho thlu lo. President Richard M. Nixon zong kha Oval Office i biaruahnak an ngeihmi vialte biaceihtu sinah an apter bal. Cun President Bill Clinton zong kha nu tlaihhrem hmuh in taza an cuaimi fehter dingin an rak fial khawh bal.\nPresident a va si pek ah, rammi a si mi paoh cu sualnak an tuah ko, tiin tazacuai an si tikah an sual taktak le taktak lo langhter dingin an lung a tlin hrimhrim a hau. A financial records cu biaceihzung ah chuahpi dingin Trump kan chimh tikah duh lo in an changtur kho mi a si, tiah Chief Justice John G. Roberts Jr. nih a chim.\nNihin tiangah cun Congress pawl zong nih ai khatmi records tam an hmu lem rih lo, tiah biaceihzung nih a chim. Lower courts kut ah an ap te lai i, election ni a phaak hlan chung cu zapi theih in phuan a si rih lai lo, tiin biachahnak an tuah te lai.\nHi cases pahnih kongah chief justice nih zapi an lung a hal hna i, 7-to-2 in vote in hnatlaknak an tuah khawh. Chief justice lei ah liberal lei in minung 4 an tang i, Trump nih a thimmi minung Justices Neil M. Gorsuch le Brett M., Kavanaugh zong amah lei an an i kawp.\nJustices Clarence Thomas le Samuel A. Alito Jr. belte nih an duhnak an langhter lo.\nZeitindah Biaceihzung nih bia a Chah\n7-to-2 vote in biaceihzung nih biachahnak a tuah i, Congress kut tiang ko rih ah cun Trump nih a financial records hi a kham khawh rih ko nain, NY i upadi lei minung pawl belte nih a records pawl cu an zohpiak thiamthiam te lai.\nCu ti bia a than le cangka Trump nih Twitter in a leh colh ve na. “Hihi politic lei in tazacuainak tuah bantuk a si. Mueller i a Mithla Ramvaihnak rian le a dangdang pawl zong ka tei cang hna. Politics lei ah a thumaan cangmi NY khuapi ah raal ka tuk than a hau ko rih ne hi teh. Hi thil an tuahmi hi President dirhmun, asiloah a cozah caah ai ningcang lo mi thil a si,” tiin Trump nih a chim.\nSupreme Court nih biachahnak a tuahmi hi Politic lei Mithla Ramvaih bantuk a si, tii Trump nih a chim. Ka financial records dothlat dingin Supreme Court nih NY um upadi lei minung pawl nawl a pekmi hi zeirello bia a si, tiin a chim. Tutan biachahmi zong hi lower courts ah an kuat than. Cucu kan kelbon kan hlam peng, tinak a si. Kamkhat ah cun kai lawm ko, asinain khatte lei kap ah cun kai nuam ruam lo. Hi bantuk cawlcanghnak hi cuhlan ah ahohmanh nih nan hmuh bal lo mi Mithla Ramvaih rian bantuk a si. Mi zeirelo tuk bia a si. An i tlaihmi politics a si. Federal level in ka tei hna. Cu tikah, kan konglam hi New York lei tu ah an kuatnak hi a si,tiin Trump nih a chim.\nPresident an si ah, an official communications an si pek ah, an sining dothlat hau a si taktak ko ah cun upadi tangah an um awk a si. Cu phung kan kalpinak hi kum 200 a si cang, tiah Chief Justice Roberts nih a chim.\nCozah kan i hruai ning ah, cun kan biaceihzung zong nih a chim pengmi zong a si i, ahohmanh hi upadi (law) cungah an um lo. Cu kan phung cu president cung zongah hman khawh a si, tiin Justice Kavanaugh nih a chim.\nTrump a phaisatlaitu le bank lei tuanvo a lakpiaktu sinin an phaisa cazin (financial records) violate cu biaceihzung ah chuahpi dingin Supreme Court nih biachahnak a tuahmi cungah Trump ai nuam lo i kham ai tim peng. Amah Trump nih ai ngeihmi records pawl chuahpi an fial mi a si lo. Trump a cazin tlaitu lei nih cun bia an chahmi kan zulh ko lai, tiin an chim.\nTrump hi a president office i a thut chung paoh cu zeibantuk sualpalhnak ruang hmanh ah tazacuai khawh a si lo. Cun Trump i a financial record cekhlatpiak ding taimai in Supreme Court nih nawl a ngeih lo pinah cu bantuk dothlatnak tuah khawhnak phung zong a um fawn lo, tiin Trump lei sihni nih an chim.\nSupreme Court nih biachahnak an tuahmi hi chitkhat lawng a daihmi hlawhtlinnak lawnglawng a si. President tax records laa kho lo dingin Supreme Court nih lawlawse cu Congress le NY biaceihbawi pawl a kham khawh rih hna caah kan i lawm ngaingai ko. Lower courts zong ah a hlei in chap a herhmi dun le daan pawl chuahpi khawh kan i zuam rih lai, tiin Trump a sihni Jay Sekulow nih a chim.\nNY biaceihzungah taza an cuaimi kham khawhnak thazaang Trump nih ai ngeih khawh nakhnga Supreme Court nih lam a sialpiak ve, tiah Sekulow nih a chimmi hi biahmaan a si. Asinain state level i biaceihtu tuktak nih kan records pawl ceihkhawhnak nawl an ka ngeih lo, tiin Supreme Court sinah president Trump nih a chimmi belte cu biaceihbawi tam u nih cun an cohlaang kho lo. State level i biaceihbawi pawl nih office ah a thu cuahmah ko mi president pakhat a konglam hlathlat an duh a si ah cun cohlan awk a tlakmi thawngpang an chuahpi khawh a hau lai, tiin Justice Department nih an chimmi zong tam u nih cun an cohlang kho lo.\nTrump nih phaisa ai chiahnak Mazars USA cu biaceihzung chuak dingin NY i Manhattan district attorney Cyrus R. Vance Jr. (democrat) nih thawng a thanh hna. Kum 8 chung i Trump a pumpaak phaisa records le 2016 election an cuh lio i Trump Organization nih phaisa a tomtom in an hmannak record pawl hi hlathlai an timhmi cu a si.\nA tu bantuk i biachahnak an tuahmi hi kan ram justice system caah thil tha ngaingai a si. Mizei hmanh, president a si pek ah, upadi (law) cungah an um lo, ti an langhter. A tu bantuk khat le khat i alhnialnak a tam ruangah tutan biaceihmi suu hi ceih kho lo in kum khat kan liam cang. Tutan i pehzulhnak kan tuah tikah hin kan phung le lam ning tein kan kalpi ko lai, tiin Vance nih a chim.\nTrump he kan sex kan hmangti bal, tiin a ti tu a piaka ai zeihmi nu Stormy Daniels sinah Michael D. Cohen nih a pekmi phaisa vialte cu Trump le a company nih an rulh than dih. Keimah zong Trump he kan it ti ve bal, tiin a titu modelnu Karen McDougal phaisa an pek lio zongah Cohen ai tel ve.\nA phaisa cazin chuahpi lo dingin Trump nih phaisa kengtu company a chimh hna nain, lower courts lei nih an duh lo. President i a pumpaak phaisa hmannak cazin zohpiaknak dingah NY biaceihbawi pawl nih hin third party minung pawl an i hman a hau te lai, tiin US Court of Appeals for the Second Circuit, NY nih an chim.\nCu ti third part pawl hman cu Supreme Court nih a pompiak cang hna. Aaron Burr’s 1807 lio President Thomas Jefferson taza an cuai rii in khan office ah a thu cuahmahmi president pawl zong tazacuai khawh an si ko, timi tuanbia a um, tiah Chief Justice Roberts nih tuanbia chirhchan in a chim. President Trump hi tazacuai khawh a si, tiin Chief Justice Marshall zong nih a ti ve.\nNixon le Clinton kongkau zongah khan chief justice nih ca a tial, biaceihzung nih Chief Justice Marshall’s biachahnak an i hrawmpi. Cuhlan i tazacuai a tongmi president pawl zong hi federal biaceihzung in taza an cuaimi a si theng lo. Cucaah, tutan i Trump taza a cuaitu pawl zong hi state level minung an si.\nMah bantuk i taza nan ka cuai ah cun ka rian nan ka tlolhter dih lai lo maw. Cun zeiah nan ka rello ah a cang lai. Cu pin ah ram chung i biaceihbawi vialte nih an duh caan paoh ah tazacuai khawhmi ah pei kai can cang lai cu, tiin Trump nih a chim. Cu a chimmi vialte cu Justice Roberts nih a hnonpiak.\nAsinain, third party ko ngai i president a financial record ruangah hnahnawh pek taitai cu an duh lai zumh a um lem lo, tiah chief justice nih a chim. Cun, kan president hi zeiah kan rello bia a si hrimhrim lo. A phaisa kongkau ah sualpalhnak dirhmun a phan khomi thawngpang a um caah a si, tiin a chim.\nClinton case lio zongah khan Court nih a duhlonak a langhter bal ko. Cu tikah, state le federal courts pawl an tha a rak chia ngaingai bal. A liamcia kum 200 tein khan president a si pek ah ahohmanh hi tazacuai khawh lomi an um lo, tiin biaceihzung nih phung a ser bal cang. Cu phung cu nihin ah kan tharchuah than ceu khi a si ko i, president i a pumpaak cazin dothlatnak tuah kan duh tikah president zong a luat kho hlei lai lo, tiin Roberts nih a chim.\nTrump v. Vance, No. 19-635 tazacuainak kongkau ah chief justice lei ah a tangmi hna cu Justices Ruth Bader Ginsburg, Stephen G. Breyer, Sonia Sotomayor le Elena Kagan joined the chief justice’s majority an si hna. Justice Kavanaugh le Justice Gorsuch zong nih mitam u duhnak an zulh ve ko nain, an zulhnak a ruang belte an chim duh lo. President zong hi tazacuai in a luat kho hlei lo, cucaah, taza an cuai khawhnak dingah ning le cang tein lower courts nih a biaceihbawi pawl rian a fial khawh hna a hau lai, tiah Jistice Kavanaugh nih a chim.\nPresident zong tazacuai a luat hlei lo. Cucaah, tazacuai khawh lo dingin lamsial a si te lai caah, cucu i ralrin nan hau lai, tiin Justice Thomas nih lower courts pawl lungfim a chimh hna.\nPresident nih ai ngeihmi caan le a rian pawl hi an biapituk lawmmaam caah, cun president office hi zung tenau sinah ap phung zong a si lo. Cucaah, tutan tazacuainak ah hin amah President hi cu pumpaak in zungah a rak chuak lai lo nain, a caan hnahnawhpek a si pin ah a khing kan rihter ngaingai te lai. Cucaah, cutluk i ai manh lo mi, a khing a ritmi kan president a dirhmun le sining theihthiampiak bu tein baiceihzung pawl nih a cazin hi nan zohfelpiak a hau te lai, tiin bia a cah hna.\nTrump nih ai bochan cemmi a taangphaw cu the majority nih an chuh. Asinain, mi sawhsawh nih an i ngeihmi mah le mah an i kilvennak chance he ai khatimi lawng hi maw kan President hi pe ve sual lai u ci. Biaceihzung nih bia a chah te lai ding tu hi i hmaithlaak ko hna u sih, tiin Justice Alito nih a chim.\nZiknawh phaisa a hmanmi kongah siseh, a sunghmi le a miakmi kong a chimmi ah siseh, president pakhat dirhmun in le, a company le a chungkhar he pehtlaiin a phaisa cazin henghung vialte kongah a phaisa cazin tlaitu le a phaisa chiahnak hmun – Deutsche Bank le Capital One sinin Congress pawl nih cazin an hal hna.\nBiacheihzung biachahnak hi kan zulh ko lai, tiin Deutsche Bank aiawhbiachimtu Daniel Hunter nih a chim. Kan Bank nih hin US legal phung vialte hi kan upat peng i, biachahnak a tuahmi paoh cu kan hnatlakpi peng ko. Cucaah, biaceihzung nih biachahnak an tuahmi hi kan zulh ko lai, tiin achim.\nMazars USA zong nih cu bangin a chim ve.\nTrump v. Mazars USA, No. 19-715 tazacuainak ningah, biahalnak a thar in an tuahmi kong Justice Roberts nih a chim. Congress le president karlak biaruahtinak kha cu phungning zulh in a si theng lo i, zapi hmuhning zulh deuh in donghnak tuah a si. President tazacuainak dingah Congress a dawn khan khotu nawlngeihnak zeihmanh a um lo.\nKan president kongkau i sianginn nih siseh, achieve nih siseh, internet service lei nih siseh, email riantlaitu nih siseh, phaisalei riantuantu pawl siseh an langhtermi viatle hi Congress nih a caan a rem a ti tikah a langhter vir te lai. Cucu kan House nih ai ngeihmi a phung a si, tiin Roberts nih a chim. Minung pumpaak nih ai ngeihmi official he ai pehtlai lo mi thil kongkau hlathlainak nawl Congress nih ai ngeih lo, tiin Justice Thomas nih a chim. Taza an cuaimi zoh chun in House lawnglawng nih cu pawl cu a hlathlai khawh lai, tiin a chim.\nTrump a thawngpang hlathlainak rian hi zeitin dah committee he pehtlaihnak a ngeih khawh ning a si, timi committee lei nih nan kan hrilhfiah a hau te lai. President taza nan cuainak a ruang pahnih hi Supreme Court a nawlngeihnak pinlei ah a ummi an si. Tuan i Supreme Court nih a ceihmi pawl zongah khan cuhlan president pawl zong nih an information telhte langhter an duh lo i, partisan hmangin biachahnak an rak tuah bal theng ko, tiin Justice Alito nih a chim.\nPresident Nixon le Cliton lio ah khan, anmah nih rian an khinhmi biaceihbawi pawl lila nih pei an ralchanh hna i amah ralchanh in biaceihzung zong nih biachahnak a rak tuah ko cu. Nixon cu tazacuai dingin mipi an au tuk cang caah, a celh ti lo i ra rian in an phuak phah. Cliton lio ah khan taza an cuai i Senate kut in cun a luat ko nain, rian in ai din thiamthiam ko.\nTutan zongah hin Trump nih rian a pekmi Justices Gorsuch le Kavanaugh zong nih amah Trump lila cu an ralchanh ve i, chief justice le a dang 4 lei tu ah an tangh.


GOSPEL SINGER NUNGAK SUI HLAWN REM LAWMHPI CIO HNA USIH – The Chinlung Post\nJuly 18, 2020 admin Local News 0\nHappy birthday Gospel singer nungak Sui Hlawn Rem: Tuchun hi kan Laimi minthang Gospel singer Nungak Sui Hlawn Rem chuahcampha a si. Laimi vialte nih kan lawmhpi cio hna lai tiah zumhnak a um. Tulio Gospel singer vialte lak ahcun nungak Sui Hlawn Rem hi mipi nih uar bik mi asi. Zeitlukindah hlasak a thiam le Pathian nih a hman timi cu kan theih dih mi asi.\nGospel Singer Nungak Sui Hlawn Rem nih tuchun a chuahcampha ah cabia tawite a ttialmi cu lung ahmui ko. Uar hrimhrim a um tuk. Culawng siloin lunglawmhnak bia zong a chim chih. Tuchun a chuahni bantuk in hmailei zongah a chuahcampha kumkhat hnu kumkhat in ahmang khomi asinak hnga Pathian nih thluahchuah pe ko seh. Lawmhpi cio hna usih. Atanglei bantukin cabia a ttialmi kan vun langhter.\nHappy Brithday to me. Tu chun ni caan tiang ka nun lam a ka hraui tu ka Bawipa na cung ah Kaa lawm tuk Sunpar nak na Ta si Ko seh. Mi nung men men a si mi ka nun nak na ka zangfah Na dawt nak na thlua chuahNikhat hnu Nikhat tha chin ka rel cawk lo tiang in thluachuah a ka Pe tu ka Bawipa Kaa lawm tuk.\nHawi kom tha daw tu tha Tampi na ka pek Kaa lawm tuk.Cun Ka Birthday a ka wish tu Nan dih lak cung ah Kaa lawm Ph in Siseh Cakuat in siseh lak sawng a ka Pe tu vial te nan cung ah Kaa lawm tuk tu nan ka dawt bantuk in hmai lei zong ka daw in tha ka pe zungzal rih Ko uh. nan dih lak cung ah ka lawm tuk God bless you all tiah a ttial.\nThawngpang Relchih aduhmi caah:Vawlei cung minthang Kanye West nih thanhnak a rak tuah cang bantukin tukum thimnak ah US president kaa cuh lai tiah thanhnak a tuah. US President ka cuh lai tiah thanhnak atuah hnu ah minung tampi hna nih an soisel i, minung tampi hna nih an dirkamhnak bia le hla an langhter cio hna.


Pa Der Pawl Nih An Thih Hnawhmi South Korea Plus-size Model(Fotos) – FIAKFAIROCK\nPa Der Pawl Nih An Thih Hnawhmi South Korea Plus-size Model(Fotos)\nBy john vanbawi on February 8, 2019\nA min cu Taylor Tak a si i a model min cu “T” tiin a si. Europe ram lei ah ca a rak cawngmi a si i valwei cung level in nu an pum size hi 0 in 6 a si nain T a pum size hi 14 a si. A hmet lio tein T hi a rak thau cangmi a si.\nA rak thau tuk ruangah a nu le pa zong nih an rak lungretheih pi ngaimi a si. A pawngkam minung pawl zong nih an rak soisel tuk i an rak namnet ngaimi a si. Dernak sianginn ah a thau zor deuh seh tiin a nu le pa nih an rak chiah.\nMah Diet School nih cun ni 1 ah a siahngakchia pawl cu calorie 1000 lawng an eiter hna. Sinain T cu a der kho hlei loh i mah cu sianginn cun a chuak tthan. England ah a rak um lio ah hmanthla 1 nih hman a rak thlak i cu hnu cun mi nih an theih deuh deuh.\nA thau nain T hi mui dawh a si i pa der pawl nih a body le a muisam cu an uar tuk.Kum 1 a rau hnu ah mah cu hman a rak thlatu pa ruangah mi lar ah ai chuah i pa fan tampi a ngeimi ah ai cang. Thisen a kaiter kho tuk tiah pa pawl nih an chim. A tu cu sianginn in a chuak law law i model a ttuan cang.\nCun plus-size hnipuan brand a simi Curvy Sense, Hotping, Romwe, Fashion Nova le SheIn te hna ah model a ttuan. Cun min thnag magazine a simi Cosmopolitan Korea le Queen Size zongah model a ttuan fawn i a tu cu an rak soiselmi a body nih min thang ah a cangter.


Kum (19) lawng a si rih mi Mg Sein Win Aung an thah hnu ah ting (10) in a ruak rak tlanh uh an ti hna. – Lai Lungrawn Post\nKum (19) lawng a si rih mi Mg Sein Win Aung an thah hnu ah ting (10) in a ruak rak tlanh uh an ti hna.\nRangoon ramthen, South Ookala myone palek sakhan bom puah nak ah aa tel men lai tiah Ralhrang nih lunghring in sual puhmi Mg Sein Win Aung kum (19) cu palek zung biahal hremnak hmunah an thah hnu ah a chunkhar nih ting(10) in a ruak rak tlanh dingin thawng an thanh hna.\nMg Sein Win hi midang bawmchan tu rian biatak tein a tuantu a si. Lunghring in Ralhrang hna nih August (22) ah an tlaih i, August (23) ah Mg Sein Win cu hringtu a nu sin ah rovui bia chm ta dingin le kawlphung in a (katawh) ta dingin a thi le hnai he a nu sin an rat pi.\nAugust 25 ah Mg Sein Win a ruak cu ting (10) in rak tlanh uh tiah a chungkhar sin ah Ralhrang nih Thawng an theihter than hna the chin light.\nThawngdang Dr. Hmun Thang ralhrang ralkap nih an cawngh tak tak maw Dr. Hmun Thang Lian Lian Pa a kong hi a herhlo leng tiangin Lai Media cheukhat pawl nih thawngdiklo an zam lengmang ruangah chinmi vawlei khuaza ramkip ah a um mi hna lung an kan buaiter dih lengmang.August 22 le 23 ah thawngpang diklo lai Media cheukhat nih an chuahpi than hoi mi cu Kawl ralkap nih Dr. Hmun Thang inn an cawngh ti a si hoi, a si nain nizan ah siseh, nihin August 23 ah siseh ralkap nih an cawngh bal fawn lo hlei ah an inn pawngkam hmanh hi ralkap an phan bal lo tiah Dr. Hmun Thang innpa chakthlangah a simi hna nih fiang tein an chim fawn.\nAtubantuk in Chinmi tampi kan pa bik a si mi, kan damlo lio caanah a kan tlawmp tawn tu, nunnak dihlak in ram le miphun cungah dawtnak a ngeihmi, a bik in kumkhua lei zawngin kum upa tuk a si cangmi cungah dawtnak ngeih loin a tuaitam lengtu hna hi thluachuah hna an hmuh hnga maw tiah khua a ruat kho deuh mi kan pa le tampi aphun a zaimi tampi an um ve.\nA ngaingai tiah cun Than Tlang khua hi nizan, a si lo ah nihin, a silo ah thaizing hrim hrim hi laitlang (thantlang khua) chuahtak duh sehlaw a chuaktak kho ding mi a si. A sinain nihin tiang chinram, chinmi , chin Krihfabu he hmunkhat tein khuasak tintuk aathim pengmi hi miphun a dawttuk caah a si.\nTih a nuntukmi thil pakhat cu Dr. Hmun Thang thawngpang diklo a tialtu hna ruangah harnak pingpang thawngsual sehlaw, hi tluk in bohchan awk a thlakmi laimi kan caah lungvar mansung bantuk a si mi kan pa pakhat a simi hi a pam hai tuk lo maw timi hi ruah lo awk a thalo hrimhrim lo mi a si. Cun nihin Dr. Hmun Thang kongah media cheukhat nih a hmanlo tuk mi le a diklo tukmi tuah sernak in an tuaitam mi hna hi zoh tikah laiphung in siseh, Krihfa phung zawngin siseh Ramkhel cawlhcanghnak zawn zohchih in siseh a hmanlo mi tuaitamnak hrim hrim a si timi hmuh khawh a si.CDF CNA siseh a dangdang politician pawl le chin mipi zawng nih a tu bantuk in Chin Media cheukhat nih thawngdiklo a zam lengmang mi rap chungah kan pil sualnak hngalo fimkur ngai in um kan hau cang timi fiang tein hmuh khawh a si the chin light.\nZualko:Hakha Bethel Pastor Rev. Za Mang a Nunnak a Liam.


Malaysia Chin unau rual sinah sawmnak. – The Cherry Par\nMalaysia Chin unau rual sinah sawmnak.\nMalaysia Chin unau rual sinah sawmnak. (12. 11. 2020) Dawtmi Malaysia Chin unau rual hna, Nan umnak hmun kipah Pathian nih in umpi cio hna seh.\nKa chim lengmang bantuk khan 2010 August 17 hlanah Malaysia a phan cang i UN Card a tlaih cangmi ca lawng ram (3)nak tiang lanh khawh ding a si caah anmah pawl lawng hngak rih ko hna sehlaw, 2010 August 17 hnuah Malaysia a phan i 2013 UN Card a tlaihmi vialte caah ram (3)na phan khawh a si lo caah nan chuahnak Kawlram ah rak kir than ding a si.\nMalay cozah nih a tuah tawnmi UN minung si lo, Malay cozah nih a hngalh lomi ‘over-stay’ vialte an ram ah kirter dingah nihin November 12 ah khan Malay cozah nih thawng a thanh cang. November 16 in a herhmi document tehna tuah hramthawk a si lai i 2021 June 16 tiang, thla (7) chung a si lai. CI in tlung ding a si lai. ACR, CRC le nan ipehtlaihmi Community ofis kipah bomhhalnak tuah khawh a si lai. Thawnginn in rak kuatmi\ndirhmun nan phak hlanah rak tlung khawh izuam cio u.\nNungak, tlangval le dawngpa (a papa) vialte Work-permit in hlawfa rih si sehlaw ngakchia le a nunu vialte kan ram ah rak kir chung cang u, tiah kan sawm hna.Nan fale sianginn kainak caah kumkhua a kuan tuk sual lai. Covid-19 ruangah ramchung ngakchia pawl zong kum khat an sung ve.\nTukum Kawlram thimnak thawngpang cu nan rak theih cio bantikin mipi bochanmi kan Pitar Nu party NLD nih teinak a hmuh caah 2021 in cozah a peh than lai. Ralkap le a party USDP nih kum (60) dengmang an kan kalpi chung kan ram thanh- chomi nakin NLD nih kum (5) chung a kan kalpimi ah a thanhcho- nak hi zeitluk a thlau timi cu nan rak tlung tikah nan hmuh cio te lai.\nRamchung riantuan ding zong tampi a kan serchuakpiak cang lai timi ruahchannak zong kan ngei. Kan khua le kan ram a ngei lomi bantukin ramdang ah nifatin thinphang-thlalau in um ti hlah u, oparasi e, misual e timi tihnungmi thawngpang theih lonak kan ram ah rak kir cang u tiah kan sawm hna.\nYangon Airport ah\nkan rak donh hna lai.\n← 2020 Election Trump An Tuahtonak Thawngpang thar.\nZohchun Awktlak Thantlang Tikir Khua →